הוועדה המיוחדת לדיון בהצעת חוק הסדרת השימוש בקנאביס למטרות רפואיות, התשפ"ב-2021 (פ/2245/24), כנסת 24, פרוטוקול מספר 7, 2022-01-16 09:00

שרן השכל: אוקיי, מצוין.

יוגב שריד: ניכנס.

יוגב שריד: יוסי הוא הרוקח.

יוסי זיתוני: הנה יש לכם הזדמנות און ליין עם בן אדם, עם לקוח.

יוסי זיתוני: אתם יכולים לראות, אתם יכולים לשאול אותו דברים.

שרן השכל: מה נשמע?

לקוח בבית המרקחת: ברוך ה'.

שרן השכל: אתה מטופל קנאביס?

לקוח בבית המרקחת: כן.

שרן השכל: מה המינון שאתה מקבל?

לקוח בבית המרקחת: 40 גרם.

שרן השכל: ומה המחיר של זה?

לקוח בבית המרקחת: זה נע, יש 300, יש 150, יש 200.

יוסי זיתוני: הצענו לו את הזולים, הוא סירב לקבל את הזולים בטענה ש-?

לקוח בבית המרקחת: לא שווה.

שרן השכל: מה, זה לא משפיע?

לקוח בבית המרקחת: זה לא משפיע, הריח לא טוב, הטעם לא טוב.

לקוח בבית המרקחת: כאילו זה מזלזלים במטופלים.

לקוח בבית המרקחת: אז עכשיו הוא נותן לי את כל השירות הטוב, כולם פה, באמת שאין מה לדבר, אחלה אנשים, מחיר טוב, הם עושים הנחות.

לקוח בבית המרקחת: הלוואי שכולם יבואו לפה.

שרן השכל: יפה, מצוין.

שלומית אבינח: אתה מגיע מהאזור?

לקוח בבית המרקחת: כן, מכפר יונה.

לקוח בבית המרקחת: ביי, להתראות.

שרן השכל: תודה רבה, תרגיש טוב.

שרן השכל: אז מי שמגיע וקונה מ'שיח' בעצם מכאן אז הוא מקבל הנחה גם?

יוגב שריד: פה זה בלי קשר לשיח.

יוגב שריד: מוכרים פה את כלל המוצרים.

יוסי זיתוני: תשאלי אותי ואני אענה לך על השאלות.

יוגב שריד: יוסי, אולי במילה וחצי גם על בית המרקחת ועל העבר שלך.

יוסי זיתוני: על העבר שלי בתור מה, בתור בית מרקחת?

שלומית אבינח: בתור רוקח.

שלומית אבינח: שמענו 20 שנה, ריכלו עליך.

יוסי זיתוני: מה 20 שנה?

יוסי זיתוני: 40 שנה רוקח אחראי אני, 28 שנה פה במקום הזה, שלוש שנים מתעסק עם קנאביס.

שרן השכל: שלוש שנים אתה מנפק כאן קנאביס?

יוסי זיתוני: איך זה?

יוסי זיתוני: מאז שהתחלנו עם הקנאביס אין לנו לא יום ולא לילה.

שרן השכל: למה?

יוסי זיתוני: העבודה גוזלת הרבה הרבה הרבה זמן.

שרן השכל: מה זאת אומרת?

יוסי זיתוני: אין לנו לא שבתות ולא ימים.

שרן השכל: למה?

שרן השכל: כי יש הרבה לקוחות?

יוסי זיתוני: לא, זה לא הרבה לקוחות.

יוסי זיתוני: הרבה פרוצדורה.

שרן השכל: בירוקרטיה?

יוסי זיתוני: הרבה בירוקרטיה, הרבה פרוצדורה, הרבה בלגן.

שרן השכל: כמו מה למשל?

יוסי זיתוני: אני קודם כל חייב למסור ליק"ר דוח חודשי על הקנאביס.

שרן השכל: מה נמצא בדוח החודשי הזה?

יוסי זיתוני: דוח חודשי, כמה ניפקתי T20, T15, T3, T10.

שלומית אבינח: בכתב יד?

יוגב שריד: הכול בכתב יד.

יוסי זיתוני: הכול מדויק, מסודר, חתום, טבלת אקסל, אנחנו שולחים להם את זה בטבלת אקסל.

שלומית אבינח: אז מה אתם שולחים בכתב יד?

יוסי זיתוני: רגע, אחרי זה יש לנו מה שנקרא ספר סמים.

יוסי זיתוני: אני אראה לכם בפנים, אני אראה לכם פחות או יותר את הדברים, את הפרוצדורה, מה קורה ולמה קורה.

יוסי זיתוני: זה הכספות שלנו, חלק קטן מהכספות, מה שנמצא פה כמעט מכל דבר אנחנו מסדרים את זה.

יוסי זיתוני: אנחנו מוגבלים ל-15 קילו.

שרן השכל: כמה נכנס בתוך הכספות האלה?

יוסי זיתוני: שישה קילו בערך.

שרן השכל: וההגבלה שלך ל-15 קילו?

יוסי זיתוני: זה מה שאני ביקשתי, אישור ל-15 קילו, יש עד 15 קילו.

יוסי זיתוני: מפה זה המחסן שלנו, מפה אנחנו מעבירים את הדברים.

יוסי זיתוני: מעבירים מפה וממלאים שם.

יוסי זיתוני: כל דבר שאנחנו מנפקים בקנאביס, חוץ מאשר אנחנו מכניסים את זה דרך המחשב און ליין אנחנו צריכים לרשום אותו בספר, למה זה?

יוסי זיתוני: מיותר לחלוטין.

יוסי זיתוני: היה לי ויכוח עם משרד הבריאות לפני שבוע על זה, אין מה לעשות, הם דורשים שאנחנו נעשה את זה.

שרן השכל: הם עשו לכם פעם אחת ביקורת?

יוסי זיתוני: עשו לי ביקורת אחרונה לפני שבועיים והעירו לי על זה שאנחנו לא רושמים את זה בספר.

יוסי זיתוני: בשביל מה לרשום בספר אם אנחנו מכניסים את זה און ליין והכול נמצא בתוך המדפסת ואני מדפיס את זה און ליין אחד לאחד בסוף היום?

שרן השכל: מה אתה עושה עם אופיאטים?

יוסי זיתוני: אופיאטים זה נמצא פה, זה משהו אחר.

שרן השכל: אתה גם רושם אותם בספר?

יוסי זיתוני: אנחנו רושמים.

יוסי זיתוני: אבל פה, כשאת נותנת מרשם של קנאביס יש לך בכל דבר חמש, שש, שבע שורות שאת צריכה לרשום אחד אחד אחד אחד.

יוסי זיתוני: זה דבר הכי אווילי שיכול להיות.

יוסי זיתוני: זו פרוצדורה שגוזלת זמן מיותר לשווא, למה?

יוסי זיתוני: כי אם עכשיו אני ניגש למחשב ורוצה לראות את הניפוקים שלי של היום אני לוחץ GPU והוא נותן לי את כל הניפוקים לפי השם, לפי הסדר.

שרן השכל: אני מנסה להבין, כשאתה מנפיק אופיאטים אתה גם שם אותם במחשב, או שהם נרשמים אך ורק בתוך מחברת?

יוסי זיתוני: אופיאטים אנחנו רושמים את זה במחשב ויש לנו ספר לאופיאטים בנפרד שאנחנו רושמים אותו גם כן.

יוסי זיתוני: אופיאטים זה מרשם של שורה אחת.

יוסי זיתוני: יש לי בערך ארבעה-חמישה מרשמים, לא קוראים לזה אופיאטים, היום זה ריטלין, אמפטמינים וכל אלה, זה מה שבעיקר מנופק.

יוסי זיתוני: אופיאטים כבר קשה למצוא, זה שייך להיסטוריה.

יוסי זיתוני: אנחנו רושמים את זה פה, מוציאים דוח והכול בסדר.

יוסי זיתוני: חוץ מהרישום שאנחנו עושים אותו און ליין, גם שם וגם פה, כל כניסה של הקנאביס אנחנו חייבים לרשום בספר הזה.

יוסי זיתוני: בספר הזה אני צריך בסוף חודש לעשות דוח חודשי על כל מה שנכנס, כל מה שיצא, למשרד הבריאות.

שרן השכל: מה ההבדל בין זה לזה?

שרן השכל: זו הסחורה שנכנסת?

יוסי זיתוני: לא, זה סיכום של מה שרשום בספר הזה שלמעשה אני לא מסתכל על הספר הזה, אני לוחץ על המחשב והוא מוציא לי דוח מדויק.

יוסי זיתוני: את הדוח המדויק הזה אני מוציא וישר רושם את זה פה.

יוסי זיתוני: הספר הזה, כי זו פרוצדורה של משרד הבריאות שמבקשים מאיתנו לרשום.

יוסי זיתוני: למה צריך לרשום את זה?

יוסי זיתוני: אלוהים יודע.

שרן השכל: למה הספר הזה גם כן בכתב?

יוסי זיתוני: זה ספר שאני חייב לתת דיווח למשרד הבריאות.

יוסי זיתוני: לדוגמה אני פותח פה משהו חמוד, קטגוריה T3/C15 אני צריך לראות כמה היה לי במלאי ב-1 לחודש, כמה יצא לי סך הכול, כמה נשאר לי ב-1 בחודש, אחרי שנרכשו הפחתה, אני בודק, זה נותן לי תוצאה של בדיקה ידנית.

יוסי זיתוני: כל הדברים האלה קיימים און ליין במחשב.

שלומית אבינח: זה מ-2019, מהרפורמה הם מבקשים את זה ידני?

יוסי זיתוני: כן, זה מ-2019, מהרפורמה.

יוסי זיתוני: כל הדברים האלה הם האוויליים הכי גדולים.

יוסי זיתוני: שימו לב פה על מה העירו לי משרד הבריאות.

יוסי זיתוני: אתם רואים את המחשב הזה?

יוסי זיתוני: זה לא מרשם, זה אישור ניפוק.

יוסי זיתוני: אישור ניפוק, קנאביס מוגדר כסם לפי פקודת הסמים, כל הדברים האלה, הוא לא תרופה, אבל אישור הניפוק, כשאני מכניס אותו למחשב המערכת של הקנאביס בארץ כל כך מתוחכמת שאתה מכניס את מספר תעודת הזהות של הבן אדם, יש פה אישור מסירה, אם אישור המסירה לא נכון הוא לא ייתן לי לנפק, הוא רושם: מרשם לא קיים, אם אישור המסירה לא בתוקף הוא ירשום מרשם לא קיים.

יוסי זיתוני: אם הבן אדם לקח יותר ממה שהוא היה צריך לקחת, הוא ירשום מרשם כבר נופק.

יוסי זיתוני: מתוחכם און ליין אחד לאחד, אין בזה חוכמות בכלל.

קריאה: וכשמחדשים את הרישיון אז זה גם כתוב.

יוסי זיתוני: אם הבן אדם חידש את הרישיון המספר הזה ישתנה.

יוסי זיתוני: כשאני מכניס את המרשם למחשב הוא נותן לי את הדף הזה, הוא נותן לי דף ניפוק, פשוט לגמרי.

יוסי זיתוני: כל הנייר הזה מיותר, למה?

יוסי זיתוני: כי זה כבר יוצא לי מהמחשב, הפירוט של מה שהוא לקח.

יוסי זיתוני: אם המרשם לא היה נכון הוא לא היה נותן לי.

יוסי זיתוני: לבן אדם לא היה את המרשם הנכון, היה לו מרשם של חודש לפני, המספר הסידורי של המרשם הולך אחד אחריו, הבנת למה הכוונה?

יוסי זיתוני: אם לדוגמה המרשם הזה הוא מה-12.1 ואישור המסירה הזה נגמר ב-44, השני יהיה 45.

יוסי זיתוני: אם הבן אדם בא אליי עם האישור של חודש שלפני כן ואומר לי: תשמע, יוסי, אני לא יודע מה לעשות, אני לא מוצא את האישור הנכון, אני בא לקראת הבן אדם ואני אומר לו: אוקיי, יש לי את האישור של חודש שעבר שלך, אני יכול להוציא את זה מהמחשב בשנייה ולתת לפי המרשם המנופק.

יוסי זיתוני: אני אסיט מספר אחד יותר והוספתי מספר אחד יותר.

יוסי זיתוני: צירפתי את הפתק לאישור המסירה הקודם שלו, לנייר הקודם שלו, קיבלתי על זה דוח.

שלומית אבינח: כמה הדוח?

יוסי זיתוני: לא, הם לא מחייבים בכסף, קיבלתי אזהרה.

שלומית אבינח: כמה אנשים באים לבדוק אותך?

יוסי זיתוני: אנחנו כל הזמן תחת פיקוח.

יוסי זיתוני: אני מעריך את העבודה שלהם, אני מבין אותם, אבל - - -

שרן השכל: מי מגיע לפקח?

יוסי זיתוני: רוקחת מחוזית.

יוסי זיתוני: ישבתי להסביר להם, אמרתי להם שזה כל כך אווילי, בשביל מה אתם מעירים לי על דבר כזה?

יוסי זיתוני: הנייר הזה הוא מיותר בכלל.

יוסי זיתוני: בוא נסתכל עכשיו, אם הייתי רושם מספר לא נכון זה לא היה עובר, כל הנייר הזה זה רק בשביל לתת את הפרטים של הבן אדם, יותר מזה אני לא צריך.

יוגב שריד: זו בסוף מערכת שהיק"ר בנה, היק"ר או משרד הבריאות, הם בנו מערכת מדהימה.

יוסי זיתוני: היא מערכת מדהימה, אבל הם הולכים על שנת 2019, על הדברים של 2019, כי זה מה שהם רוצים שיהיה.

שרן השכל: איפה נמצאת המערכת?

יוסי זיתוני: המערכת של היק"ר נמצאת בירושלים, עובדת דרך - - -

יוגב שריד: אי אפשר לקבל לקוח בלי המערכת הזו.

יוסי זיתוני: אני לא יכול להכניס, בואי תראי, אם אני רוצה להכניס את זה.

שרן השכל: כשהם מגיעים הם מחויבים בזיהוי תעודת זהות?

יוגב שריד: כן.

יוסי זיתוני: אנחנו מזהים אותם, יש תעודת זהות, יש בן אדם שיכול גם - - -

יוגב שריד: זהות, או משנע.

יוסי זיתוני: משנע, יש הכול.

יוסי זיתוני: אנחנו מזהים את הבן אדם.

יוסי זיתוני: הנה יש פה מרשם, אתה יכול לראות אותו, דוגמה.

יוסי זיתוני: יש פה סתם מרשם, אני יכול להראות לך אותו, אני רושם את מספר תעודת זהות, רשום לי כמה נשאר לבן אדם.

יוסי זיתוני: הכי קל לראות בעיניים.

יוסי זיתוני: זו מערכת של קנאביס.

יוסי זיתוני: אתמול דרך אגב המערכת לא עבדה, היה לה תקלה.

יוסי זיתוני: הנה, זה מספר תעודת זהות, הבן אדם, זה אישור המסירה שלו.

שרן השכל: עכשיו זה בטח מישהו שהגיע לקחת במקומה?

יוסי זיתוני: לא, זה לא משנה.

יוסי זיתוני: היא לא באה לקחת.

יוסי זיתוני: תסתכלי איך המרשם, אוטומטית המרשם יעלה פה על המחשב, 'בית מרקחת לא מוכר'.

יוסי זיתוני: מה זה בית מרקחת לא מוכר?

יוסי זיתוני: תקלה שלהם עכשיו.

יוסי זיתוני: ראית און ליין עכשיו תקלה של היק"ר.

שלומית אבינח: אתה לא יכול להנפיק לו?

יוסי זיתוני: כאילו לא יכול להנפיק לו, 'בית המרקחת לא מוכר', עד עכשיו בית המרקחת היה מוכר.

יוסי זיתוני: אני אנסה עוד פעם, 'מרשם כבר נופק'.

יוסי זיתוני: ראיתם?

יוסי זיתוני: כלומר הבן אדם לקח פה הכול במרשם שלו.

יוסי זיתוני: הוא היה פה, לקח שני דברים, היו לו שני דברים.

יוסי זיתוני: כלומר אם אני אנסה להכניס את המרשם הוא יגיד לי אם המרשם נופק, לא אצלי, בכל מקום בארץ.

יוסי זיתוני: זה מאוד מתוחכם, המערכת הזאת.

יוסי זיתוני: אם הייתי נותן לו מספר אחר לדוגמה, אני נותן לו מספר 5, יש לו חודש אחריו, מה הוא ירשום לי?

יוסי זיתוני: מרשם לא בתוקף.

יוסי זיתוני: לא הייתי יכול לנפק אותו.

יוסי זיתוני: כלומר כל הנייר הזה הוא מיותר.

יוסי זיתוני: מרשם לא בתוקף.

יוגב שריד: יוסי, זמנים.

יוגב שריד: כמה זמן לוקח לך בן אדם, לקוח קנאביס?

יוסי זיתוני: 15 דקות בערך.

יוסי זיתוני: קודם כל רובם באים בלי מרשמים, אנחנו מדפיסים את המרשמים שלהם.

יוסי זיתוני: הם מקבלים ממשרד הבריאות דרך המייל שלהם, רוב האנשים מבוגרים, הם לא יודעים בכלל איך להדפיס את זה, אז הם שולחים לי את זה לווטסאפ, מהווטסאפ שלי אני שולח למייל, אחרי שהדפסתי את המרשם אני ניגש לבן אדם לדבר איתו, בוא נזדהה, בוא נראה מי אתה, מה אתה, מכניס את המרשם למחשב ומתחיל בפרוצדורה.

שרן השכל: אתם בעצם אמרתם שהמערכת מחוברת לכל קופות החולים, כללית, מכבי, מאוחדת, לאומית.

יוסי זיתוני: כן.

שרן השכל: כשבאים לנפק תרופה אופיאטית או משהו כזה.

יוסי זיתוני: אז המחשב ישר מדפיס לנו את הטופס.

שרן השכל: איך?

שרן השכל: ישר מתוך המערכת, חתימה אלקטרונית?

יוסי זיתוני: מהמערכת.

יוסי זיתוני: היא לא צריכה בכלל לבוא עם נייר, הוא לא בא עם נייר.

יוסי זיתוני: המערכת ישר מדפיסה.

יוסי זיתוני: אני מעביר את הכרטיס שלו, הוא שואל אותי מה אתה רוצה מהדברים, אם יש בזה MCR או מורפיום או משהו כזה, אני מסמן לו את זה, הוא שולח לי ישר את הנייר להדפסה ואני מחתים את הלקוח על המרשם, זה הכול.

יוסי זיתוני: כי המערכת כבר מדפיסה לי את המרשם, את תעודת הניפוק שלה.

יוסי זיתוני: אני יכול להראות לכם את זה, אבל אתם ממהרים.

יוגב שריד: מה מגוון המוצרים?

יוגב שריד: כמות?

יוסי זיתוני: בוא נראה עכשיו בין מרשם של אופיאטים או לא.

יוסי זיתוני: כשבן אדם בא אליי עם תרופה, לדוגמה טרג'ין 20, בטרג'ין קיים רק דבר אחד, אין לי פה משחק איתו, טרג'ין 20, 30 כדורים, אז אני מוציא מהכספת האופיאטית טרג'ין 20, 30 כדורים, נותן לבן אדם ומשחרר אותו.

יוסי זיתוני: אבל אם בן אדם בא אליי עם מרשם שרשום לו T20.

שרן השכל: אז יש לו מיליון אופציות.

יוסי זיתוני: אז אתה צריך לדעת, סאטיבה או אינדיקה, נגד כאבים, להרגעה, לחרדה.

שרן השכל: איפה אתה עובר הכשרה כדי להתאים לו את התרופה?

יוסי זיתוני: כולנו עברנו בירושלים, חצי שנה בירושלים, לימודים, כולל מבחנים.

יוסי זיתוני: של היק"ר.

שרן השכל: של היק"ר, לא של התאחדות הרוקחות?

יוסי זיתוני: לא, זה של היק"ר, המבחן הוא של האוניברסיטה העברית והאישור שקיבלנו זה של היק"ר עצמו.

שרן השכל: מבחינת ההחזקה של החומרים המסוכנים האחרים, איפה אתה מחזיק אותם?

שרן השכל: באותה כספת?

יוסי זיתוני: בכספת התחתונה, כספת נפרדת לגמרי.

שרן השכל: אבל זה שונה מבחינת הרגולציה?

יוסי זיתוני: אני לא יכול להכניס את הדברים האחרים יחד עם הקנאביס, הקנאביס זה כספות נפרדות.

שרן השכל: איזה עוד רגולציה יש עליכם מבחינת קנאביס ובכלל חומרים מסוכנים אחרים?

שלומית אבינח: את השליחויות איך אתה עושה, רק עם אופנוע?

יוסי זיתוני: לא, אנחנו לא עושים שליחויות, יש לנו חברת שליחויות שמגיעה לפה עם רכב מאושר.

יוגב שריד: יש כמה בעיות עם השליחויות האלה.

שרן השכל: הרוקחים פה הם כולם רוקחים שיכולים להנפיק?

יוסי זיתוני: כולם רוקחים בעלי רישיון מהיק"ר.

יוגב שריד: זה חייב, זה חלק מהאבסורד.

יוגב שריד: גם כשעכשיו אנחנו רצינו להכניס לפה רוקחים.

יוסי זיתוני: רוקחת כזאת, כמה את מקבלת לשעה?

רוקחת: 125 נטו.

יוסי זיתוני: לשעה.

רוקחת: עברנו קורס, זה קשה, זה לא קל.

יוסי זיתוני: רוקח רגיל זה משהו אחר.

רוקחת: רוקח רגיל בין 80 ל-85.

יוגב שריד: אבל הבעיה, אם אני צריך להכניס רוקח חדש לפה, בשביל התרופות פה, 60%-50% מהעסק זה לא הקנאביס, זה טיפול של בית מרקחת רגיל, אני לא יכול להכניס רוקח רגיל עכשיו עד שאין לי את האישור של היק"ר.

יוגב שריד: זו בעיית עובדים שאת מכירה ממקומות אחרים, אבל הוא לא יכול לעבוד, גם אם הוא לא נוגע בקנאביס הוא לא יכול להיות פה.

יוסי זיתוני: תסתכלו סתם בטלפון שלי, אני רוצה שתראו דברים יפים, דברים שאתם בטח מקבלים ביום יום, תסתכלו בהודעות: 'קנאביס רפואי ללא צורך ברישיון, 350 שקל למארז, ייעוץ חינם'.

יוסי זיתוני: תסתכלו.

יוסי זיתוני: הנה היום כמה קיבלתי, שתיים.

יוסי זיתוני: 'שקיות רפואי ללא צורך ברישיון'.

יוסי זיתוני: למה המשטרה לא עושה כלום בדברים האלה?

שרן השכל: הם עושים.

יוסי זיתוני: אני מקבל ביום חמש-שש הודעות כאלה.

יוסי זיתוני: מי שרוצה קנאביס כזה שיקנה את זה, אין שום בעיה, שיקנה את הקנאביס הזה, שלא יבואו אלינו.

יוסי זיתוני: זה משהו אחר, תסתכלו.

יוסי זיתוני: אם אני מקבל את זה בטח גם אתה מקבל ובטח גם הוא מקבל.

יוסי זיתוני: אצלי המשטרה באה ובודקת לי אחד לאחד וכל שלושה חודשים באים ומסתכלים על הכספות, על התקן ועל הדברים, שאנחנו עומדים בכל זה.

יוגב שריד: חלק מהבעייתיות שיש אצלך, גם אנחנו כחברה שגם משווקת, יש עודף של מידע, זאת אומרת אני עושה הדרכות לכל הרוקחים בארץ על המוצרים שלי, רוקח טוב זה רוקח שיודע להתאים ויודע גם מה יש לו ביד באמת, הוא יודע שבאמת המרמלדה, למה היא טובה ומה היא לא טובה.

שלומית אבינח: יוגב, בוא נדבר ב'גבעת חן'.

יוגב שריד: יוסי, מילה אחרונה שלך להגיד?

שלומית אבינח: איפה אתה מציע שיפור?

יוסי זיתוני: לדעתי צריך להוריד את כל הבירוקרטיה מבתי המרקחת, את כל הדברים האלה, זה מיותר לחלוטין, אנחנו עושים דברים כפולים ומכופלים.

יוסי זיתוני: אני לא רוצה להגיד לכם, כי הוא לדוגמה דתי, אבל אני מבזבז 50% מהזמן הפנוי שלי במסמכים שאני מגיש להם כל היום.

יוסי זיתוני: עכשיו אני צריך להגיש דוח ליק"ר, שנתי, על דבר שאני יכולתי להוציא את זה בלחיצה על המחשב, תן לי ניפוק כמה קנייה, כמה מכירה.

שרן השכל: ואתה יושב וכותב את זה.

יוסי זיתוני: במקום לעשות את זה בוורד, דבר פשוט, אני צריך לשבת על הספר ולהעתיק את זה לדף על נייר, לצלם להם, לשלוח להם.

יוסי זיתוני: למה אני צריך לבזבז על זה שלוש שבתות?

יוסי זיתוני: אני לא מבין את זה.

יוסי זיתוני: למה?

יוסי זיתוני: למה?

יוסי זיתוני: אלוהים ישמור, הכול נמצא און ליין, המערכת מתוחכמת, תלחץ על המחשב והוא ייתן לך דוח ניפוק מ-1 לחודש עד ה-30 בדצמבר.

שלומית אבינח: הדרישה לכתב יד זה מהיק"ר?

יוסי זיתוני: לא מהיק"ר, ממשרד הבריאות, זה עוד נשאר מאותה תקופה.

יוסי זיתוני: תשחררו לנו את זה, אלוהים ישמור, תשחררו את הדברים הטיפשיים האלה.

יוסי זיתוני: לקבל נזיפה על זה ששמתי נייר לא מתאים?

יוסי זיתוני: מה, אני אשלח את הבן אדם הביתה ואני אגיד לו שהוא לא יכול לקבל?

יוסי זיתוני: מגיע לבן אדם נכה, לא יכול ללכת בכלל, איפה הטמטום הזה?

יוסי זיתוני: תגידו לי, זה לא טמטום?

יוגב שריד: יוסי, מה החשיבות שרוקח נמצא מול המטופל ולא כל אחד אחר יכול?

יוסי זיתוני: אנחנו מסבירים להם דבר דבר, אנחנו צריכים להסביר להם, אם הם צריכים לשמן, אם הם צריכים לתפרחת, אם הוא לא ייקח את השמן בצורה הנכונה הבן אדם יאבד את ההכרה ויתעלף.

יוסי זיתוני: צריכים לדעת איך, להסביר להם איך לקחת את זה.

יוסי זיתוני: אלה דברים שלא כל אחד יכול.

יוסי זיתוני: יש הרבה שלוקחים את הסאטיבה בלילה במקום את האינדיקה ללילה, לא מבינים למה הם מתעוררים בלילה במקום לישון בלילה.

יוסי זיתוני: צריך להסביר להם.

יוסי זיתוני: הוא שמע בשוק שיש ג'ין גאי, 'ג'ין גאי זה סאטיבה טובה, אני רוצה את הג'ין גאי', אני שואל אותו: אתה לוקח את זה ללילה או ליום?

יוסי זיתוני: הוא אומר ללילה, אני אומר לו שללילה הוא לא יכול לקחת את זה, זה לא מתאים לך, למה אתה רוצה דווקא את הג'ין גאי?

יוסי זיתוני: תיקח משהו שישפיע לך ללילה, שייתן לך את השינה, שייתן לך נגד החרדות, לא בדברים האלה.

יוסי זיתוני: יש דבר חשוב מאוד, מרבית המרשמים הם משרד הביטחון, נפגעי חרדה ודברים כאלה, למה משרד הביטחון מתיר להם להשתמש בקנאביס של 350 שקל ולא מגביל אותם לקנאביס של 150 שקל שלדעתי הם באיכות טובה מאוד בשבילם לחרדות ודברים כאלה?

יוסי זיתוני: אם משרד הביטחון היה מגביל אותם, הוא יכול לקנות, יש לו 15 שקיות, תכפילי 150 כפול חמש שקיות, במקום קנאביס שמייבאים את זה וזה עולה 350 שקל.

יוסי זיתוני: למה משרד הביטחון מאשר להם את זה?

יוסי זיתוני: אני מנסה לשכנע אותם.

שרן השכל: תודה רבה, שמחנו להכיר.

שרן השכל: לקחנו את הרשמים, תודה רבה.

שרן השכל: (בהמשך הסיור ב'שיח מדיקל גרופ')

יוגב שריד: שלום לכולם, מי שלא היה בנקודה הראשונה ולא כולם היו, אני יוגב שריד, אני המנכ"ל של 'שיח מדיקל גרופ'.

יוגב שריד: אנחנו היום רוצים להציג לכם, שלומית לא נתנה לי הרבה זמן, נגנוב עשר דקות, אבל באנו גם מסודרים, להיות מאוד קונקרטיים וגם להציג לכם קצת, במילה וחצי, מי אנחנו, אבל אחרי זה בעיקר את החסמים ועשיתי לכם פה רשימה של כ-30 ומשהו חסמים שאנחנו רואים שרלוונטיים, שאפשר וצריך יהיה לקדם אותם בתהליך הזה ונשמח לעבור על זה ולתת לכם טיפה הרחבה יותר רחבה.

יוגב שריד: אבל שנייה לפני שאני רץ לזה אני רוצה שתכירו ותדעו גם עם מי אתם מדברים פה ואיך אנחנו.

יוגב שריד: 'שיח מדיקל' זו חברה, אנחנו פה בגבעת חן, זו חברה שקיימת בתחום הקנאביס משנת 2008, המשפחות זה משפחות חקלאיות שהם פה כבר דור שלישי.

יוגב שריד: משנת 2008 אנחנו מתעסקים בקנאביס הרפואי, בעשור הראשון מה שעשינו בעיקר זה למדנו איך לגדל, למדנו את המטופל, למדנו את הזנים שלנו, למדנו את כל הדברים האלה, עד שהרפורמה הגיעה היינו מהשמינייה הראשונה שהייתה קיימת וזו תקופה שאני רואה אותה כתקופה שהייתה מאוד מאוד טובה לרגולציה ולהסדרה שהגיעה.

יוגב שריד: אנחנו החברה הראשונה שקיבלה את התקן IMC-GAP, גם לחוות הריבוי וגם לחוות הגידול.

יוגב שריד: תמיד הלכנו יד ביד עם הרגולטור, אנחנו מאמינים מאוד שצריך לצקת פה את ההסדרה הנכונה ובתהליכים נכונים.

יוגב שריד: ב-2019 הפכנו להיות חברה ציבורית, ב-2020 הפכנו להיות חברה יותר גלובלית, זאת אומרת גם עשינו יבוא ראשון של מוצרים וגם יצוא ראשון ממדינת ישראל.

יוגב שריד: ב-2021 מבחינתנו חזרנו להחזקת שרשרת הערך משני הקצוות, התחלנו לרכוש בתי מרקחת והבנו שיש פה סינרגיה גדולה.

יוגב שריד: בית המרקחת 'אבן חן', מי שהיה בבוקר, הוא הראשון שרכשנו.

יוגב שריד: השנה אנחנו רואים גם את המשך ההרחבה והחיזוק של השוק פה וגם היערכות ל-CBD ולדברים נוספים, להתפתחות השוק, לאן שהיא לא תיקח ואיך שלא תיקח.

יוגב שריד: החברה שלנו, ששונה אולי טיפה מחברות אחרות לקנאביס, קודם כל יש פה שוק ישראלי, זה ההחזקות העיקריות שלנו.

יוגב שריד: השוק הישראלי גדול ואנחנו מאוד מאמינים בשוק הישראלי.

יוגב שריד: יש לנו חברות טכנולוגיות, וחשוב לי לדבר איתכם גם על הטכנולוגיות, כי לאורך השנים פיתחנו פה טכנולוגיות שקשורות לענף ויכולות לקדם מאוד את הענף, אז יש לנו גם חברות טכנולוגיות, ואני אגיד, לצערי, יש לנו גם שיח בין לאומי.

יוגב שריד: זאת אומרת ככל שהרגולציה בישראל תקעה אותנו ועצרה אותנו היינו חייבים ללכת לבין לאומי, ונדבר על זה אחר כך במילה וחצי.

יוגב שריד: בשוק הישראלי יש לנו רישיון לפי הסדרה, רישיון לחוות הריבוי ורישיון לחוות הגידול, אני עובד היום עם שני מפעלים מתוך ההסדרה שקיימת, עם עוד שני מפעלים אני אתחיל לעבוד בקרוב.

יוגב שריד: הפצה אני עושה עם נובולוג בעיקר כמפיץ, זה גלגלים נטו.

יוגב שריד: בתי מרקחת, אני יכול להגיד שאנחנו היום בכל ה-185, 190, 200 בתי מרקחת שקיימים היום, מפיצים בכולם.

קריאה: 188.

יוגב שריד: כן, זה משתנה.

יבגני סובה: מתוך כמה סך הכול יש?

יוגב שריד: בתי מרקחת בישראל?

יוגב שריד: מעל 1,000 בתי מרקחת, מתוכם 180, שאם אני אפרט טיפה יותר אז בערך 80 היום זה סופר פארם ומתחילות להיווצר רשתות קטנות יותר של קנאביס.

יוגב שריד: גם של הקנאביס, נקרא לזה ככה.

גבי לסקי: הם מפוזרים באיזה שהוא אופן, יותר במרכז?

יוגב שריד: לא, כל הארץ, וזה הולך וגדל.

יוגב שריד: צמיחה מאוד גדולה בבתי מרקחת בכל מקום שנמצא.

יבגני סובה: זה שלך, של החברה?

יוגב שריד: לא, לי יש שלושה.

יוגב שריד: במדינת ישראל יש היום 188 בתי מרקחת.

יבגני סובה: זה מה ששאלתי, אמרת מתוך 1,000.

יבגני סובה: אז לא הבנתי, מאיפה לקחת 1,000?

שרן השכל: להם יש בעלות על שלושה בתי מרקחת, הם מנפיקים את התוצרת שלהם ב-185 בתי מרקחת ובמדינת ישראל יש מעל ל-1,000 בתי מרקחת שמנפקים קנאביס.

יוגב שריד: לא, אני אעשה את הסדר.

יוגב שריד: ברשותך, במדינת ישראל בלי קופות החולים יש באזור ה-1,200-1,100 בתי מרקחת, מתוך ה-1,200 האלה היום רק ל-188 בתי מרקחת יש אישור למכור קנאביס.

יבגני סובה: ומתוך ה-188 שלושה שלך?

יוגב שריד: שניים שלי, השלישי הוא עדיין בלי קנאביס.

יבגני סובה: המשמעות של שלך זה מה?

יבגני סובה: שאיש שלך יושב שם, או מה?

יוגב שריד: לא, זה אומר שיש לי בעלות שם.

יוגב שריד: גם בבתי המרקחת שם אני מוכר את כל המוצרים.

יבגני סובה: אז אין הבדל אם זה שלך או לא שלך.

יוגב שריד: עניין של שרשרת ערך.

יוגב שריד: יש בזה הבדל מבחינתי, החזקה יותר בשרשרת הערך.

יבגני סובה: אתה רואה הבדלים במכירות?

יבגני סובה: שבבית מרקחת שלך יש יותר קצב מכירות?

יוגב שריד: יש לי אינטרס בבתי מרקחת שלי לדאוג שיהיו יותר מכירות שקיימות גם.

שרן השכל: אבל בבתי המרקחת שלו יש מגוון של חברות.

יוגב שריד: כל החברות, אין חברה שאני לא מוכר.

גבי לסקי: יש תרופות כלליות?

יוגב שריד: כן, בשני בתי המרקחת שהם קנאביס, אחד אחד, מה שהייתם בבוקר, הוא בערך 50-50, 50% קנאביס, 50% תרופות אחרות, בית המרקחת בקרית ים הוא בית מרקחת ייעודי לקנאביס, הוא הוקם בשביל הקנאביס והוא 90% בערך מכירות קנאביס.

גבי לסקי: כמה בתי מרקחת כאלה יש שהם ייעודיים לקנאביס בארץ?

יוגב שריד: אני חושב שכמה עשרות בודדות היום, באזור ה-20 שאפשר להגיד שהם ייעודיים לקנאביס, וגם יש כאלה שנוטים, מתחילים להיות יותר ויותר כי קנאביס מצריך התמחות, בתי מרקחת שלא יתמחו בקנאביס יירדו למכירות מאוד קטנות בצורה כזו או אחרת.

יוגב שריד: כדי למכור קנאביס נכון וטוב, וגם קצת יוסי אמר את זה בשיטות שלו להגיד, צריך התמחות בקנאביס.

יבגני סובה: למה שאלתי?

יבגני סובה: כי זה חשוב.

יבגני סובה: מבחינת הרגולציה הרי לא מונעים ממך לרכוש בתי מרקחת, זה כמו שבנק ירכוש חברת אשראי.

שרן השכל: אתה יכול לרכוש בתי מרקחת, אבל אתה צריך לעמוד בתנאים מסוימים בשביל לנפק בבית המרקחת קנאביס.

יוגב שריד: הרגולציה, במילה, מחייבת אותי, נקרא לזה ככה, רישיון הגידול זה ח"פ אחר מרישיון בית המרקחת, אני חייב להפריד ח"פ, אני חייב להפריד תאגידית.

יבגני סובה: אז זו בעצם חברה נפרדת.

יוגב שריד: כן, אבל למעלה אני בחברה אחת.

יוגב שריד: קצת לגבי זנים.

יוגב שריד: נוטים להגיד קנאביס, אבל קנאביס זה משהו שהוא הרבה הרבה יותר, ואני מסתכל בעיניים של המטופל עכשיו, אנחנו פה בוועדה של ההסדרה של הקנאביס הרפואי, יש אלפי זני קנאביס, גנטיקות של קנאביס.

יוגב שריד: רק אצלי בחווה יש מעל 500 גנטיקות שונות.

יוגב שריד: לאורך השנים אספנו, טיפחנו, רכשנו את הגנטיקות האלה, היום אני משווק 20 מהם בשימוש מסחרי וזה משהו שהוא לא ברור מאליו.

יוגב שריד: כשאומרים T20 והוא רוצה T20, האם זה טוב לו?

יוגב שריד: האם זה טוב לכאבים?

יוגב שריד: האם זה טוב לשינה ועוד אלף ואחד דברים?

יוגב שריד: ואגב, יש כאלה שטובים לכאבים, אבל לבן אדם אחד זה טוב כך ולבן אדם אחר זה טוב אחרת.

יוגב שריד: היתרון הגדול שלנו בהסדרה הישנה היה שיכולתי לדבר עם הלקוח.

יוגב שריד: אחד הדברים שאני רוכש את בתי המרקחת, הקשר עם הלקוח מאוד חשוב, כי אני מבין, אני לומד על השוק ואני לומד על הזנים שלי גם בצורה מאוד רחבה.

יוגב שריד: לכן הקטע של הזנים וההבנה של איזה זן הוא חשוב, ויש אצלכם התייחסות גם קצת לזנים, אולי אפילו טיפה מוגזמת, בהצעת החוק, אולי אני אגיד שאם צריך לשנות את זה.

יוגב שריד: הרישיון הוא יהיה פר זן, אם הבנתי נכון, זה אולי אפילו טיפה מוגזם, אבל בטח ובטח יש התייחסות לגנטיקה וצריך שתהיה התייחסות לגנטיקה.

יוגב שריד: בשבועיים האחרונים אנחנו הצלחנו לרשום 15 מהזנים שלנו בטיפוח זנים, זה תהליך שלקח לנו ארבע שנים.

יוגב שריד: טיפוח זנים זה כמו פטנט במועצה לרישום טיפוח זנים, 15 זנים מתוך הזנים שלנו רשמנו והם נמצאים שם וזה בטח משהו שהוא חיובי וטוב כשמתחילים לדבר בעתיד על דברים הרבה יותר ברורים ולדעת מה אנחנו מוכרים בכל דרך שלא תהיה.

גבי לסקי: מה זאת אומרת רשמתם?

יוגב שריד: יש מועצה לטיפוח זנים במשרד החקלאות, זה כמו פטנט בצד ה-IP הרגיל.

שרן השכל: זה כמו עגבניות מגי, עגבניות שרי, זה זן, אתה רושם את זה על שמך.

גבי לסקי: יש לכם פטנט על צמח?

יוגב שריד: בדיוק.

יוגב שריד: הזן הספציפי הזה, אם את תגדלי אותו אצלך ותמכרי אותו אני יכול לתבוע אותך שאת מפרה את הזכויות שלי על הזן הספציפי.

שרן השכל: אגב, זה נכון גם לעגבניות שרי.

שרן השכל: ההולנדים קנו מאיתנו, מהישראלים, את הזן של עגבניות שרי והיום אנחנו צריכים לשלם להם על הזרעים, כי מדינת ישראל כביכול לא רצתה לקנות אותו, או משרד החקלאות.

יוגב שריד: יצוא.

יוגב שריד: נקודה מאוד חשובה.

יוגב שריד: אני חושב שאני אחת החברות היחידות שמייצאת באופן רציף.

שרן השכל: איך הצלחת?

שרן השכל: לאן אתה מייצא?

יוגב שריד: לאוסטרליה בעיקר.

שרן השכל: לאוסטרליה כן אפשר, הבעיה עם אירופה.

יוגב שריד: נכון.

יוגב שריד: לאוסטרליה אנחנו מייצאים.

יוגב שריד: מנובמבר 2020 הצלחנו לעשות את היצוא הראשון, מאז אנחנו עדיין ממשיכים ביצוא, אפילו לפני כחודש יצא לנו עוד משלוח של 115 קילו, אבל זה לא הכמויות ולא החלום שרצינו, אלה כמויות מאוד קטנות באופן יחסי.

יוגב שריד: כל נושא אירופה והתקנים שאתם בוועדות במקביל, ואני חושב שעם רם שפע בוועדה השנייה שם, לוחצים על זה טיפה יותר בנושא של הייצוא, יש באמת את הבעיה של ה-EU-GMP, אני עובד גם עם פנקסיה ודרכם אנחנו מצליחים לייצא שמנים לגרמניה, אבל זה עדיין בכמויות קטנות וזה בטח ובטח לא החלום שרצינו וחלמנו כולנו.

יוגב שריד: קצת על הבין לאומי.

יוגב שריד: אז אמרתי, המדינות שאני מייצא, זה אוסטרליה, התפרחות, גרמניה וקפריסין קצת את השמנים.

יוגב שריד: בשני הצדדים מימין אני דווקא חושב שלצערי אני נגרר לשם, מה זאת אומרת?

יוגב שריד: ביוון לפני כארבע שנים הקמנו פעילות לגידול וייצור של קנאביס רפואי, כבר יש לנו שם שטח, יש לנו שם רישיון, כרגע, גם לאור התקדמות היצוא קצת עצרתי את זה, עוד לא התחלתי לבנות, אבל זה מאוד מותנה רגולציה.

יוגב שריד: אלה עלויות גדולות מצד אחד, מצד שני אנחנו תמיד מעדיפים לעבוד פה בישראל.

יוגב שריד: אז יש לנו את זה ביוון, חברה שיש לנו 55% שם עם עוד שותף יווני וישראלי.

יוגב שריד: מצד שני יש לנו בהולנד חברה שמתעסקת ב-CBD.

יוגב שריד: בגלל שבישראל CBD לא אפשרי ולא קיים ויש לנו לקוחות בחו"ל שרוצים ואנחנו רוצים ללמוד את השוק הזה, אז יש לנו חברה שמתעסקת ב-CBD רק לחו"ל, כמובן לא מגיע לישראל, אבל חבל.

יוגב שריד: חבל על הכסף, חבל פה על משאבים, חבל פה על דברים שרצים.

יוגב שריד: דבר נוסף שאני חושב שהוא קצת שונה וחשוב שנכיר אותו גם זה כל נושא הטכנולוגיות.

יוגב שריד: אנחנו לאורך השנים, דווקא בגלל שהתחלנו כמשפחה חקלאית, הבנו שיהיה קשה מאוד להרוויח פה לאורך שנים מהחקלאות ולכן לאורך השנים כל הזמן פיתחנו חברות טכנולוגיות שקשורות לענף הקנאביס ונמצאות בענף הקנאביס, איך אנחנו משדרגים את ענף הקנאביס קדימה, עם כל מגבלת המו"פ, ונדבר גם על בעיות המו"פ שקיימות, אבל יש המון יזמות בישראל והמון טכנולוגיה והמון אנשים חכמים מאוד והמון פתיחות, אגב, בתחום הקנאביס, מצד אחד, שאפשר לקדם דברים, אבל אז הרבה דברים נעצרו לנו.

יוגב שריד: אני אתן לכם פה שתי דוגמאות פשוטות.

יוגב שריד: יש את חברת טרייכון של, זה מוצר שנקרא סליידרס.

יוגב שריד: הקיסם הזה שאתם רואים פה זה פטנט שלנו, זה חברה שלנו עם פטנט, מה שאנחנו עשינו פה זה מיצוי של שמן הקנאביס, הפכנו את הקיסם הזה למיצוי של שמן, הפטנט הוא על דרך ההקשחה.

יוגב שריד: אני יכול לקבוע אם בקיסם הזה יהיה עכשיו 50 מיליגרם חומר פעיל, 100 מיליגרם חומר פעיל.

יוגב שריד: אגב, רפואי הוא הרבה יותר מדויק כי בכל פרח יש לי כל פעם משהו אחר, גם אם זה מאותו צמח, פה אני יודע בדיוק על המיליגרם כמה יש.

יוגב שריד: אני קובע כמה אני רוצה ואני מכניס אותו לסיגריה והפכתי את הסיגריה הזאת לסיגריית ג'וינט, קנאביס, איך שלא נקרא לה.

יוגב שריד: אני יכול לעשות את זה עם THC, אני עושה את זה עכשיו באירופה עם CBD, דרך החברה האירופאית שלנו אנחנו מוכרים את זה כבר באירופה עם CBD.

יוגב שריד: אנחנו מוכרים את זה עם טרפנים.

גבי לסקי: למה בארץ אי אפשר?

שרן השכל: אסור מוצרים שהם או תפרחת או שמן.

גבי לסקי: לא, CBD.

שרן השכל: גם CBD, או שמן או תפרחת.

שרן השכל: את לא יכולה שום מוצר אחר.

גבי לסקי: אלא אם רשמת אותו.

יוגב שריד: לא, אבל אי אפשר לרשום, צריך מחקר קליני.

שרן השכל: הם לא מאפשרים את זה.

יבגני סובה: בהולנד אתה יכול לקנות את זה חופשי?

יוגב שריד: CBD, לא THC.

יוגב שריד: החברה הזאת ספציפית מייצרת היום בהולנד, יש לנו דרך החברה ההולנדית מפעל בהולנד, אנחנו משווקים שם לאיטליה, ספרד, אוסטריה, גרמניה ועוד איזה מדינה, אני לא זוכר, כבר כמה מאות אלפי יחידות שאנחנו משווקים דרך החברה ההולנדית.

יוגב שריד: עוד פעם, כסף, לצערי, לא חוזר לישראל, אבל לשאלה למה זה לא נמכר בישראל, בגלל שישראל מוגדר רק תפרחות או שמנים.

יוגב שריד: אם אני רוצה להכשיר את זה אז אני צריך לעשות קו ייצור GMP, אחרי זה אני צריך להעביר על זה מחקר קליני ואת כל הבטיחות וכל הדברים, 17,000 דברים כדי שזה יקרה, פשוט לא כדאי ולא קורה.

יוגב שריד: יש לחברה הזאת עוד כמה מוצרים שהם רלוונטיים שהם יכולים להיות, אבל זה אחד הדברים שקיימים.

יוגב שריד: דבר שני זה חברה נוספת שיש לנו פה, היא חברה שיושבת פה לידינו, היא נקראת חברת - - - היא חברה שמתעסקת עם הטרפנים.

יוגב שריד: טרפנים זה חומרי הטעם והריח של הקנאביס.

יוגב שריד: כל החוכמה בחברה הזאת, מה שעשינו בה כדי גם לעבור את הרגולציה, החלטנו שאנחנו מביאים את חומרי הטעם והריח לא מהקנאביס עצמו אלא מחומרים טבעיים אחרים ואז אני יכול לייצא את זה.

יוגב שריד: זו חברה שמייצאת היום בצורה מאוד גדולה פה מישראל.

יוגב שריד: אתם יכולים להריח.

יבגני סובה: השני יותר היה יותר מוכר, זה ריח של רחובות אמסטרדם.

יבגני סובה: הראשון יותר מיוחד.

יוגב שריד: כל אחד עם הריחות שלו.

יבגני סובה: אני הייתי רק פעמיים באמסטרדם, ופעמיים זיהיתי.

יוגב שריד: בקיצור, פה יש לנו הרבה טכנולוגיות, כל דבר שאני רוצה להכניס ולייצר בשוק הישראלי אני לא יכול.

יוגב שריד: חסמים, נעבור מהר.

יוגב שריד: יש לכם גם בדפים, אבל חשוב לי לדבר.

יוגב שריד: קודם כל הדבר הראשון, והוא הכי חשוב, איך שלא נהפוך את זה, אני יכול להגיד לכם שאני מייבא ואני מתנגד עיקרי ליבוא, מתנגד, כולל זה שאני הגשתי עתירה על היבוא.

יוגב שריד: אני מייבא כי אין ברירה, כי זה מה שהלקוחות רוצים, לצערנו, אבל השוק הישראלי היום מוצף ביבוא והוא ימשיך להיות מוצף ביבוא וזה ישבור פה את כל התעשייה מהמגדלים ואולי החוליה היחידה שתישאר זה בתי המרקחת.

יוגב שריד: גם המפעלים עצמם, מחר בבוקר אני יכול לייבא מוצר סופי ואני מדלג גם על המפעלים.

יבגני סובה: אז אתה רוצה להפסיק את היבוא?

יוגב שריד: גם אם לא להפסיק, כי אנחנו מדינה שהשוק משוכלל, הכול בסדר - - -

שרן השכל: זה מה שהסבירו לנו בכמה מפעלים אחרים ובכמה חברות אחרות, ברגע שאתה פותח את היצוא קודם כל יש להם היתכנות עסקית להשקיע עוד 200-100 מיליון שקל פה בארץ בחברות כדי להגדיל אותן.

שרן השכל: ברגע שאתה מגדיל אותן אתה גם מציף את השוק פה בתוצרת ישראלית, אבל אתה גם מייצא, כמויות הכסף שנכנסות פנימה לתוך המדינה קודם כל הן אדירות, דבר שני, לא יהיה צורך ביבוא משום שהתעשייה פה תהיה בבום מטורף.

שרן השכל: פתאום משקיע מחו"ל ירצה להשקיע חצי מיליארד שקל פה ב'שיח', הוא יגיד, עזבו עכשיו ההשקעה של מיליונים ביוון ובהולנד, תביאו את הכול לכאן, פותחים כאן חתיכת מפעל, גם לגובה.

יבגני סובה: כן, אבל הגבלת יבוא יכולה גם להשפיע על החברות שלנו שהן רוצות לשחק בשוק העולמי.

יוגב שריד: ממש לא, ההיפך.

יבגני סובה: אם חברה ישראלית תרצה להיכנס לשוק העולמי?

יוגב שריד: היום מה שקורה זה הפוך.

יוגב שריד: קנדה עוצרת יבוא, אסור להכניס יבוא לקנדה ורוב היבוא שמגיע למדינת ישראל מגיע מקנדה.

יוגב שריד: אין הדדיות בקטע הזה.

יבגני סובה: אתה רוצה להגיד שאם אנחנו נגביל את היבוא אז לא תהיה סכנה ל - - -

שרן השכל: לא, אתה קודם כל צריך לפתוח את היצוא.

יבגני סובה: אבל זה דו צדדי, אי אפשר ככה להחליט.

שרן השכל: ברגע שאתה מייצר פה, יש לך הרי עלות שולית, ברגע שאתה פותח במקום כמות של עשרה דונמים 100 דונמים, העלות השולית שלך גם יורדת, הרווח שלך גדל, אתה יכול לייצר גם ביותר זול, לא משתלם לו לייבא.

יבגני סובה: אני לא שואל מבחינה כלכלית, אני שואל מבחינת היחסים עם שאר העולם, השאלה איך זה מתפרש.

יבגני סובה: אתה אומר שקנדה כן אוסרת יבוא, השאלה אם מדינות אחרות גם עוסקות בזה.

יבגני סובה: כי איסור יבוא זה שאתה בעצם מתגונן, אתה מפחד מתחרות.

שרן השכל: לא, אין שום סיבה לעצור יבוא, לדעתי.

שרן השכל: כרגע אתה לא יכול לעצור יבוא, אין לך כרגע מספיק בשוק.

יבגני סובה: לא, אבל יוגב אומר לך משהו אחר, אני אומר שצריך להגביל את היבוא.

יוגב שריד: ברשותכם, אם אפשר, בשלוש דקות שהקדישו לי.

יוגב שריד: אחת, כשהתחילו את היבוא לפני שנה וחצי לא היה מספיק תוצרת במדינת ישראל.

יוגב שריד: מסכים, נכון, לא היה, גם יותר מזה, גם התוצרת לא הייתה מספיק איכותית.

יוגב שריד: היבוא בזמנו היה במקום, מאוד במקום.

יוגב שריד: היום אנחנו עומדים במצב ש-א', אין בעיה של תוצרת במדינת ישראל, אתם יכולים לראות, בכל תפריט בבית מרקחת יש עשרות זנים, וגם ברמת האיכות אני יכול להגיד שהמוצרים הישראליים – אני היום גם ייבוא והמוצרים הישראלים שלי באותו מכירה כמו היבוא.

יוגב שריד: זה כבר לא כמו מה שהיה לפני שנה.

יוגב שריד: זה אחת.

יוגב שריד: שתיים, אני אגיד יותר מזה, אני לא נכנס עכשיו אם מותר או אסור לעצור יבוא, אנחנו כתעשייה מבקשים רק דבר אחד, ודאות.

יוגב שריד: לא יכול להיות שהדברים רק מאחורי הקלעים, הוא מביא לזה יבוא, זה מביא לזה, תעשו מכסה של 20 טון, תעשו מכסה של עשר, מה שאתם רוצים, לא אכפת לי איך, אני יודע להתמודד עם הכול, יודע להתמודד עם היבוא, לא יודע להתמודד עם אי הוודאות בשוק הזה.

יוגב שריד: זה שוק שאנחנו משקיעים בו עשרות מיליונים בשנה ואז פתאום מגיע מישהו, בן אדם בלי שום נגיעה בשוק הקנאביס ומביא שלושה טון יבוא, מה שאני עושה פה בשנה במתקנים של 20 מיליון שקל.

יוגב שריד: זו הבעיה העיקרית שלי, רק ודאות.

יוגב שריד: אני לא מבקש לעצור, לא נכנס לעניין של מה מותר ומה אסור, אנחנו רוצים ודאות.

יבגני סובה: שאר המגדלים, מה עמדתם?

יבגני סובה: זו פעם ראשונה שאני נתקל בדבר כזה, בסיור הקודם לא שמענו על הבעיה.

שרן השכל: הרוב נגד יבוא, זה ברור, כל שוק רוצה לשמור על עצמו ולא לייבא.

קסם רוזנבלט: זה גבולי, יש חברות שהוקמו בשנה האחרונה שהם רק מייבאים, כמו שיוגב אמר, ויש חברות שעוסקות גם וגם.

קסם רוזנבלט: בשיח שאנחנו עשינו במשרד הבריאות יחד עם משרד הכלכלה, היית שם, הדעות היו חלוקות.

קסם רוזנבלט: בכל מקרה זו פגיעה בחופש העיסוק, זה משהו שגם נדון כרגע בבג"צ בעקבות העתירה של יוגב ואחרים.

קסם רוזנבלט: זה משהו שנדון בכל מיני פורומים.

יוגב שריד: בבג"צ הגשנו לעצור את היבוא, הכול בסדר, ברור לי שאי אפשר לעצור את היבוא, רק תנו ודאות.

גבי לסקי: מצד שני עדיין הנושא של היצוא לא מוסדר.

גבי לסקי: מכניסים מכניסים מכניסים ו - - -

יוגב שריד: ברור.

יוגב שריד: ויותר מזה, הנקודה השנייה, שהיא הכי בעייתית, הרישיון הקונסטרוקטיבי הזה, או כמו שקוראים לו רישיון אחר, היק"ר אישר ל-14 גורמים לייבא תוצרת ואין להם שום נגיעה לקנאביס, הוא לא מגדל והוא לא זה, הוא פשוט אישר, רישיון כזה, וזה הדבר הכי הכי גרוע כי זה עוקף את כולנו בכל דרך שלא תהיה.

גבי לסקי: היה מכרז?

יוגב שריד: שום דבר.

יוגב שריד: גם אף אחד לא יודע איך זה הגיע.

יוגב שריד: אם תיתנו לי עוד זמן אני יכול להרחיב על זה יותר, אבל חשוב לי להגיע לעוד כמה נקודות.

יבגני סובה: התשובה לעתירה, מתי אתה מעריך?

יוגב שריד: המדינה הגיבה על זה רק לפני שבוע.

יוגב שריד: אמיתי, העתירה לא רלוונטית, כי אם עכשיו יחכו חמישה חודשים עד שיהיה דיון נוסף ועוד חמישה חודשים השוק הזה יקרוס כבר לבד.

יוגב שריד: אם לא יהיה מישהו שיעשה משהו העתירה עצמה היא לא רלוונטית.

יוגב שריד: לצערי אני אומר.

יוגב שריד: אריזת מוצר מוגמר בחוות הגידול.

יוגב שריד: אתם מדברים על זה, אני חושב שזה נכון, זה יוזיל ללקוח בצורה משמעותית, זה משהו שהוא סביר לעשות, אין בעיה מבחינתנו, אני יכול להגיד שיש כבר חדרים מוכנים לדבר הזה.

יוגב שריד: נקודה אחרונה, מידע.

יוגב שריד: אנשים פחות שמים לב לזה, אנחנו מתכננים את השוק, קסם היא היחידה מכל האנשים פה שהייתה אצלנו בחווה לפני שנה בערך, ביום שאני מייצר את הייחור, מתי שהוא יגיע לבית המרקחת זה בין עשרה ל-14 חודש, זה התהליך שלוקח.

יוגב שריד: אני לא יודע מה קורה בשוק, גם הנתון שיובל משחרר עכשיו אחת לחודש כמה רישיונות יש, הוא לא עוזר לי יותר מדי, כי הוא לא אומר כמה מתוכם מימשו.

קסם רוזנבלט: צריך לקבל את זה מיד.

יוגב שריד: אני לא יודע כמה מימשו, אני לא יודע כמה מתוכם זה T20, T15, T10, אני לא יודע, אז איך אני אגדל עכשיו?

שרן השכל: אבל כמה תרופות אתה אומר שצריכים במדינת ישראל.

יוגב שריד: וזה שוק שצומח ב-30% בשנה.

שרן השכל: אם יש לך אנטיביוטיקה, ברגע שיש לך קנאביס, יש לך - - -

קסם רוזנבלט: לא, אבל אני אומרת גם לגבי שאר השוק הרפואי, אני לא אומרת שזאת לא בעיה שצריך לפתור, אני רק אומרת שהבעיה של הקנאביס הרפואי היא בעיה שקיימת גם לכל שאר סוגי התרופות.

יוגב שריד: ברשותך אני אגיד לך שני דברים ששונים פה.

יוגב שריד: אחת, השונות פה מאוד גדולה, רופאים לא יודעים אם לתת T10, T15 או T20, הם נותנים את זה לפי מה שצועקים עליהם בצורה כזו או אחרת, הם אמרו בישיבה שלכם בשבוע שעבר.

יוגב שריד: אני חייב לדעת לאן השוק הולך ואיך השוק הזה הולך, אני לא יודע היום מה קורה בדבר הזה.

יוגב שריד: זה דבר ראשון.

יוגב שריד: דבר שני, שוק בצמיחה של 40%-30% בשנה, זה שוק שזז, אנטיביוטיקה הוא כנראה בצמיחה אולי של קצב גידול האוכלוסייה.

יוגב שריד: זה שוק שצומח, שוק שבונה את עצמו, שוק שמשתנה.

גבי לסקי: אנטיביוטיקה גם לא משנה את ההרכבים שלה.

יוגב שריד: נכון, כל חצי שנה יש רישיון אחר, אפשר להחליף את המימון.

גבי לסקי: פה אתה צריך לשנות כל כך הרבה דברים.

קסם רוזנבלט: לא יודעת, בכל מרשם אתה מעדכן אותו כל חודש, כל שלושה חודשים.

קסם רוזנבלט: אני מבינה את השאיפה לוודאות, אני מבינה את הצורך לקבל - - -

יוגב שריד: אגב, זה דבר שאפשר לקבל אותו ברגע, בלחיצת כפתור, אין סיבה לא לקבל את הדבר הזה.

יוגב שריד: שוק ישראלי, דיברנו על זה שהיום אפשר אך ורק תפרחות ושמן, כל העולם מדבר על הרבה מאוד דברים אחרים.

יוגב שריד: אפשר להתקדם בתהליך הזה.

יוגב שריד: רגולציה.

יוגב שריד: שינוי נהלים.

יוגב שריד: אני לא יודע אם אתם מכירים, שרן, בשבוע שעבר שינו את הנוהל GMP.

יוגב שריד: משנים את הנוהל GMP, לא מעדכנים את התעשייה, אין עקוב אחרי שינויים.

יוגב שריד: אני הושבתי שני אנשים, הם יושבים, קוראים משפט פה, משפט פה.

קסם רוזנבלט: אני אלמד אותך איך עושים את זה בוורד.

יוגב שריד: גם ב-PDF אפשר לעשות עקוב אחרי שינויים.

יוגב שריד: אין עקוב אחרי שינויים, אין זמן התארגנות, אני לא מדבר על שינוע בכלל.

יוגב שריד: אם תשמעו את עמדתנו, מאיפה קיבלו החלטות?

יוגב שריד: יש החלטות שסותרות בין ה-GAP ל-GMP.

שרן השכל: קסם, זה לא רק לעניין עכשיו ה-GMP, זה גם עניין האריזה, שפתאום הם רוצים סמליל על האריזה והם צריכים לזרוק את כל האריזות שיש להם.

קסם רוזנבלט: אני רוצה להבהיר לכם.

קסם רוזנבלט: ה-IMC-GMP שהגשנו, יש לו תחולה מאוחרת בחלק מהסעיפים.

יוגב שריד: בחלק מהסעיפים.

קסם רוזנבלט: יש סעיפים שמופעלים מיידית.

שרן השכל: בגלל זה זה חלק מהדרישה שבסוף אנחנו צריכים לקבוע הכול בתקנות ואם רוצים לתקן את התקנות, סמלילים, GMP, הכול, יהיה צורך קודם כל בתיקון תקנות ואישור ועדת הבריאות.

קסם רוזנבלט: שני דברים בהקשר הזה.

קסם רוזנבלט: נוהל ה-IMC-GMP, ואני לא רוצה כרגע להחליף את גורמי המקצוע, אני גורם פוליטי, אני פה כי השר הנחה אותי והשר מאוד מאוד מעוניין לקדם ולפתוח ולהקל ולייצר את הוודאות, גם העסקית, אבל בראש ובראשונה למטופלים, אבל העדכון של ה-IMC-GMP, הנוהל שיצא לפני שבוע, למיטב הבנתי הוא מכיל שתי דרישות של התעשייה, אחת זה ההגדלה של החומרים המיקרו – משהו כזה, להעלות את זה, והשני זה שאריות חומרי הדברה.

יוגב שריד: יופי, הכניסו שני דברים ולקחו שמונה דברים.

יוגב שריד: מה זה לקחו?

יוגב שריד: אני אגיד.

יוגב שריד: זה אבסורד שהכניסו את שני הדברים האלה, ואני לא נכנס עכשיו לטוב, לא טוב, הכול בסדר, בינתיים אמרו לי שאני, החקלאי, שאני ב-GAP, מותר לי לשים פרחים באחוז לחות של תשע עד 15 וב-GMP מותר לי שש עד 14, מספרים שונים.

שרן השכל: אבל כל פעם משנים את זה.

יוגב שריד: לא, אבל זה סותר אחד את השני.

יוגב שריד: זה אחת.

יוגב שריד: שתיים, אמרו פה ב-GMP שמותר לייצר עד שנה מרגע הקציר, מי אמר שרגע הקציר קובע את איכות התוצרות?

יוגב שריד: אני מיישן פרחים פה חצי שנה ויותר וזה תוצרת איכותית יותר.

יוגב שריד: זה קצת דומה ליין.

יוגב שריד: אבל יש שם החלטה, עכשיו, בשינוי האחרון, ששנה מיום הקציר אי אפשר לייצר את המוצרים האלה.

יוגב שריד: כל מיני דברים לא הגיוניים באמת, אם תרצו, אני ארחיב על זה גם.

שרן השכל: מה טווח פג תוקף של קנאביס?

יוגב שריד: הפג תוקף מרגע האריזה הוא שנה.

יוגב שריד: למה ההיגיון ברגע האריזה?

יוגב שריד: וזה הגיוני ברגע האריזה, כי קודם כל כל התהליכים מיום הקציר, אנחנו מייצרים, חלק מתהליכי היישון זה תהליכי איכות התוצרת, ברגע האריזה עושים בדיקה, יום לפני האריזה, רואים את האחוזים של חומרים פעילים של כל מיני גורמים רלוונטיים ומשם יש לו שנה.

יוגב שריד: וזה אגב יציבות שעשינו, אנחנו עכשיו בדרך להגדיל את זה לשנה וחצי, אני מאמין.

יוגב שריד: זו ההחלטה שכרגע קיימת, אבל יש שם כמה החלטות שבאמת אני אומר – נכון, נתנו שניים שהתעשייה ביקשה, אבל לקחו שבעה דברים אחרים, מה זה לקחו?

יוגב שריד: זה רשמו דברים לא הגיוניים.

יוגב שריד: שני דברים נוספים.

יוגב שריד: מבדקים.

יוגב שריד: עודף רגולציה.

יוגב שריד: אתם רוצים להוריד את המחיר למטופל, אנחנו רוצים להוריד, לי יש היום שבעה מבדקים של רגולציה.

יוגב שריד: אני לא אומר שזה לא צריך להיות כשהתעשייה קמה.

יוגב שריד: אני גם אגיד יותר מזה, אני פעיל ארבע שנים תחת המבדקים האלה, זאת אומרת אנחנו כבר קיימים הרבה זמן, שלוש שנים מבדקים מסיביים זה חשוב, אני באמת חושב שזה חשוב, אנחנו כל פעם השתדרגנו והשתדרגנו, אבל אתה כבר מגיע לרמה מספיק גבוהה, די, מבדק שנתי, כמו כל ביקורת אחרת שצריכה להיות.

יוגב שריד: אין סיבה יותר, כל יום כזה זה הרבה כסף לתהליך הזה.

קסם רוזנבלט: אתה יכול לשלוח לי רשימה של מבדקים.

יוגב שריד: כן, יש את זה ב-GAP.

יוגב שריד: שבעה המבדקים נמצאים ב-GAP.

יוגב שריד: פינוי פסולת.

יוגב שריד: אני גם קצת יותר איכות הסביבה ואני חושב שהמנגנון שהיק"ר יצר לנו לפינוי פסולת הוא מנגנון הרסני.

יוגב שריד: אנחנו לא שורפים, כל העולם כבר הפסיק לשרוף דברים, רק בקנאביס פתאום מחייבים אותי לשרוף גזם.

יוגב שריד: זה התקן, אם לא, אני לא עומד בתקן.

שרן השכל: מה ההצעה במקום?

יוגב שריד: היום מה שאנחנו עושים, סליחה שאני לא עומד בזה, אני לא שורף את הגזם כרגע, אני החלטתי שאני כרגע לא שורף, אני גורס אותו לאבקה, קנינו מגרסה מיוחדת ועושים אותו דק דק דק, מכניסים אותו למכולה, הוא מוציא את כל הנוזלים, מוריד את הנפח מקוב להרבה פחות ובסופו של יום זורקים על זה סיד, אקונומיקה.

יוגב שריד: תגידו לי מה לעשות, זה גזם חקלאי לכל דבר.

יוגב שריד: אחרי שעשיתי את כל התהליכים האלה הוא כבר לא סם מסוכן.

יוגב שריד: הגזם הזה, אם אתם רוצים אני אראה לכם תמונות של השכנים כי יש לי שכנים שכן עושים את זה, זה סיוט.

יוגב שריד: חוץ מאיכות הסביבה שאנחנו פוגעים בה זה פוגע באיכות החיים של השכנים, זה גם ריחות, זה גם עשן.

יוגב שריד: אין היגיון.

יוגב שריד: בכל מקום אנחנו הולכים לכיוון הזה ופה בקנאביס אנחנו הולכים לצד השני.

יוגב שריד: נקודה שלדעתי חייבת פתרון, אין סיבה לא להשמיד את זה.

יוגב שריד: תגידו לי כל מה שצריך לעשות, אבל להשמיד את זה כמו גזם חקלאי.

יוגב שריד: אני אעשה כל מה שצריך לפני, ואפשר לעשות את הדברים האלה, כדי להשמיד לפני ונכון.

יוגב שריד: בדיקות מעבדה.

יוגב שריד: היום מדברים על תשע בדיקות, תשעה קנבינואידים.

יוגב שריד: זה חוסר היגיון לבדוק את התשעה האלה, זה סתם עלויות.

יוגב שריד: בסוף צריך להחליט מה חשוב לנו באמת, גנטיקה, אחוז THC.

יוגב שריד: אתם מבינים שאחוז ה-THC הוא יותר – עכשיו גם שינו את השיטה כי יובל פתאום החליט שבחלק מהדברים משנים את השיטה, למה?

יוגב שריד: כדי לשנות את האחוזים בצורה כזו או אחרת?

יוגב שריד: צריך לברוח מהשיטה של אחוז THC.

יוגב שריד: אם מטופל לוקח מוצר כי הוא 22.5 ולא 23.2, הטעות היא אצלנו, ברגולטורים למעלה, לא בגלל איכות המוצר.

יוגב שריד: עוד בדיקות במהלך הגידול.

יוגב שריד: מחייבים אותי לבדיקות מעבדה בלי סוף במהלך הגידול, עשרות אלפי שקלים לכל אצווה, סתם סתם.

יוגב שריד: הרי מה מעניין אתכם, או אותי גם?

יוגב שריד: ביום שאני מעביר למפעל שאני עומד בתקן, מה זה משנה כל הבדיקות האלה לפני?

יוגב שריד: זה סתם עלויות ואני מחויב לעשות את זה כי אז זה יוצר לי את ה-GAP.

יוגב שריד: סתירות, דיברנו.

יוגב שריד: אסור לייצר מוצר שהוא נקצר מעל שנה, לא רלוונטי.

יוגב שריד: אמרתי, זה משהו שהיום העלו אותו ממש ב - - -

יבגני סובה: שנה בכל העולם?

יוגב שריד: אין דבר כזה.

שרן השכל: לא קיים בעולם, רק פה בישראל.

יבגני סובה: למה?

יבגני סובה: זו גם שאלה מאוד רלוונטית למומחים.

יבגני סובה: סליחה שקטעתי אותך, אבל אנחנו הרבה פעמים סומכים על כל מיני מחקרים בעולם ודווקא אני רואה עודף רגולציה מטורפת.

יבגני סובה: צריך להבין למה שנה.

יוגב שריד: ההיגיון של השנה במוצר הסופי זה שאם היה לי 19% THC, בדקתי יציבות, אז הוא כאילו לא מאבד, הוא נשאר 19, הוא לא יורד ל-17%.

יוגב שריד: זה ההיגיון, בגלל זה נכון לעשות שיהיה פג תוקף מרגע האריזה, כל מה שלפני זה, אין לזה שום היגיון.

יבגני סובה: כרגע זה מרגע האריזה או לא?

יוגב שריד: עד לפני שבוע זה היה מרגע האריזה התוקף, עכשיו הגדירו נוהל נוסף, חוץ מזה שמרגע האריזה תוקף הגדירו לנו שאסור למפעל לייצר מוצר שהוא מעל שנה, למה?

יוגב שריד: ככה.

יבגני סובה: זה מקטין לך משמעותית את חיי המדף.

יוגב שריד: נכון.

יוגב שריד: קצת לגבי בתי המרקחת, כי היינו שם ואתם בדרך.

יוגב שריד: משלוח, למה משלוח צריך רכב ארבעה גלגלים, אני לא מצליח להבין את זה.

יוגב שריד: סתם זה עולה למטופל כסף, מוריד את הזמינות.

יוגב שריד: שינוע ברכב דו גלגלי, אפשר לעשות את זה, חוסך זמן, יחסוך עלויות.

יוגב שריד: אתם עובדים בכנסת, לא עלינו מישהו מכם מטופל קנאביס, אתם חייבים לקבל את הקנאביס שלכם רק בבית, לפי החוק היום.

יוגב שריד: אי אפשר לקבל את זה במקום אחר.

שרן השכל: לא, אתה יכול לקחת מבית מרקחת.

יוגב שריד: נכון, אבל אני מדבר על משלוח.

יוגב שריד: את עכשיו אין לך זמן ללכת לבתי מרקחת.

יבגני סובה: מה היה ההיגיון של ארבעה גלגלים?

יבגני סובה: איך מסבירים את זה?

שלומית אבינח: שלא ישדדו אותו באופנוע.

שרן השכל: כן, הוא מוגבל לרכב ממונע ארבעה גלגלים, שני שומרים.

יוגב שריד: רגולציה, רגולציה סתם, לא צריך.

שרן השכל: מיגון.

יוגב שריד: זה בסוף תרופה של כמה מאות שקלים.

יוגב שריד: הכול טוב ויפה, אבל צריך בסוף הכול ברגולציה שתהיה מידתית.

יוגב שריד: אני קורא לזה מידתית.

יוגב שריד: לגבי מיקום המשלוח.

יוגב שריד: היום אסור לי לספק במשלוח ללקוח אם זה לא בבית שלו.

יוגב שריד: אני לא יכול לבוא אליכם למקום העבודה שלכם ולספק.

יוגב שריד: אתם עובדים משש בבוקר עד 11 בלילה.

שרן השכל: אבל פה זה נכנס לאיזה שהיא בעיה, אנחנו לא רוצים אחר כך שפתאום השליח יגיד: השארתי לו את זה בעבודה ולא בבית.

יוגב שריד: לא, אני חייב לזהות אותו לפי תעודת זהות.

יוגב שריד: אני אביא את זה אלייך, אבל - - -

יבגני סובה: אבל יכול להיות שלא כולם בעבודה רוצים לדעת שהוא צורך קנאביס.

יוגב שריד: אין בעיה, אבל תן לי את האפשרות לעשות את זה.

יוגב שריד: אם הבן אדם רוצה תן לו את האפשרות.

יבגני סובה: אם אני אותן לך אפשרות כמחוקק מחר יהיה אחד שייפגע.

שרן השכל: כן, זה נראה לי כבר צעד יותר מדי.

יבגני סובה: כתובת זה בסדר גמור, אני לא חושב שצריך לספק קנאביס למקום עבודה של בן אדם שכל העבודה תדע, כי יש עדיין מקומות שבהם אנשים - - -

שרן השכל: לא חשוב, יש גם הרבה מקום לטעויות.

שרן השכל: אין שום תרופה אחרת שנחשבת תרופה מסוכנת שאתה שולח אותה גם במשלוח הביתה, כלומר כולם מחויבים להגיע לבית מרקחת לאסוף אותם, אופיאטים, תרופות פסיכיאטריות וכו'.

שרן השכל: כשאנחנו מבינים שרבים מהמשתמשים בקנאביס נגיד הם נכים, קשה להם להגיע לבית מרקחת, אז מאפשרים את זה.

יוגב שריד: ואם הוא בבית חולים עכשיו שבוע?

שרן השכל: אם הוא בבית חולים צריך לוודא שבבית מרקחת בכל בית חולים יהיה ניפוק של קנאביס.

יבגני סובה: כן, בית חולים זה משהו אחר, בית חולים זה לא מקום עבודה.

יוגב שריד: אין בעיה, אני רק מדבר על גמישות, לתת גמישות.

יוגב שריד: תחליטו איך ומה, אבל חייבים לתת פה גמישות נוספת.

יבגני סובה: אבל אם בן אדם נכנס לבית חולים ואומר שיש לו אישור רופא לקנאביס אז אני מניח שיש מנגנון שמאפשר לו להמשיך.

יוגב שריד: לא.

יוגב שריד: לעשן כן, אין לו מנגנון לקבל את התרופה.

יוגב שריד: אם הוא עכשיו מאושפז בבית חולים הוא לא יכול לקבל.

יבגני סובה: אז זה דבר שצריך לתקן.

שרן השכל: אתה יכול לרשום מישהו שיאסוף בשבילך את התוצרת ואז הוא הולך לבית מרקחת ואוסף במקומך.

יוגב שריד: אני מדבר על משלוחים.

יבגני סובה: שבכל בית חולים יהיה בית מרקחת שאפשר לקבל.

יבגני סובה: זה הגיוני.

יוגב שריד: תקנות הרוקחות, דיברנו אצל יוסי על הסמים המסוכנים, אז אני רץ.

שלומית אבינח: הרישום הידני.

יוגב שריד: קצת על מו"פ, ברשותכם.

יוגב שריד: אני לא מצליח להבין למה כשהחברה הזאת עושה עכשיו מחקר על הדבר הזה היא חייבת את כל 17,000 האישורים.

יוגב שריד: אין לי בעיה לחתום על זה שהיא לא עושה שימוש מסחרי בזה, זה אין לי בעיה, אבל בסוף אנחנו מחקר.

שרן השכל: דיברנו על זה מספר פעמים עם מספר מעבדות שעושות מחקר ופיתוח.

שרן השכל: מה שכן, אנחנו מאמינים כוועדה, ואת זה אנחנו כמובן נציג בפני משרד הבריאות בשבוע הקרוב, שצריך להכפיף את זה לכל מה שקשור למחקר ופיתוח רגיל, כלומר לעבור את ועדת הלסינקי.

שרן השכל: אין שום סיבה שזה יעבור רגולציה נוספת דרך היק"ר ואישורים נוספים דרך היק"ר.

שרן השכל: זה פשוט טירוף וזה תוקע את כל המחקר.

יוגב שריד: אחת זה זה, שתיים, זה גם המחקר החקלאי, לא רק הרגולציה הזאת.

יוגב שריד: אני מדבר גם על מחקר חקלאי.

יוגב שריד: במחקר חקלאי למה אני בכלל צריך אישורים לדברים האלה?

יוגב שריד: כל דבר כזה, תבינו, יש לי חברה בחקלאות, עכשיו נכנס בה משקיע של מעל 5%, אני כבר חצי שנה מחכה לאישור הזה.

יוגב שריד: וזה רק מחקר.

גבי לסקי: איזה אישורים בחקלאות אתה צריך עכשיו?

יוגב שריד: בגלל שהוא בעל עניין בחברה הזאת, קיבוץ מסוים שהוא בעל עניין בחברה הזאת, אסור לי להכניס מישהו שהוא בעל עניין מעל 5% בלי שאני מקבל אישור מהיק"ר על הבן אדם.

יוגב שריד: זה אישורי משטרה, כמו אישורי העובדים שאתם מכירים.

שלומית אבינח: יוגב, הבטחנו לך סיור.

יוגב שריד: רגע, אחרון.

יוגב שריד: עובדים, דיברו איתכם הרבה על עובדים.

יוגב שריד: אני מדלג על עובדים.

יוגב שריד: רק דבר אחד על עובדים, אין סיבה שלא יהיה אפשר עובדים זרים בחקלאות.

שלומית אבינח: גם על זה דיברו איתנו.

יוגב שריד: יופי.

יוגב שריד: יש לי עוד הרבה דברים, אבל –

שרן השכל: תודה רבה.

שרן השכל: (בהמשך הסיור – בית מרקחת 'מדיקסטור')

אמיר ניצן: עקרונית, אני אגיד לכם, בתי מרקחת שהם לא בבעלות של חברות, פרטיים, בעלות של אנשים פרטיים, יש 85 כאלה בארץ שמנפקים קנאביס רפואיים, הם בית מרקחת שהוסב גם לקנאביס רפואי.

שרן השכל: בלבד.

אמיר ניצן: לא בלבד.

אמיר ניצן: המוצרים שנמכרים זה תרופות, תרופות מרשם, מוצרי בית מרקחת רגילים והם עשו הוספה של קנאביס רפואי.

אמיר ניצן: המשמעות של ההוספה בגדול זה ארגון מחדש של בית המרקחת, פינוי שטח לקנאביס רפואי, זה מוצר נפחי, תוספת של כספות, ויש היום בתי מרקחת שכבר מחזיקים, אני לא יודע אם ראיתם, אם הייתם בבית מרקחת הבוקר או לא.

שרן השכל: כן.

אמיר ניצן: בית המרקחת באבן יהודה, אני מכיר אותו, כי הבת שלי מקבלת שם קנאביס רפואי, יש לה חמש פריצות דיסק והיא בסך הכול בת 24, היא מדריכת סוסים, רוכבת מקצוענית שנפצעה.

אמיר ניצן: היא לקוחה שלו, אז הלכתי להסתכל שם.

אמיר ניצן: הקנאביס הוא מוצר נפחי, הוא תופס המון מקום בבית מרקחת, בית מרקחת שמוכר קנאביס חייב להחזיק לפחות מגוון של 200 מוצרי קנאביס, למה?

אמיר ניצן: כי המטופלים, חלק מהם בא ומבקש מוצר ספציפי ואם אין לו את המוצר הספציפי הוא עושה אחורה פנה והולך, הם לא מחפשים אלטרנטיבות.

אמיר ניצן: לכן הוא חייב להחזיק את כל המגוון שמשווק או זמין באותו רגע.

אמיר ניצן: המשמעות היא שהוא משעבד כספים בהיקפים מאוד מאוד גדולים מול המציפים.

אמיר ניצן: הוא חייב להיות מאוד אינטליגנט כדי להבין מה תוחלת החיים של המוצר, כי תפרחות שהוא לא מצליח למכור הן פגות תוקף מהר מאוד, זה לא מוצר מדף ששוכב על המדפים שנה, שנה וחצי, ולטובת העניין אפשר אחרי זה לנסות להחזיר אותו אחורה.

אמיר ניצן: החזרה אחורה היא החזרה מאוד יקרה.

אמיר ניצן: זאת אומרת שהם צריכים כל יום לנהל את המלאי שלהם וכל יום לסגור עם הספקים מה הם מקבלים מבחינת ההיצע שלהם למטופלים.

אמיר ניצן: הם מחזיקים פה מגוון, עשיתי תצפית, מגוון גם של מוצרים זולים וגם של מוצרים שדודו קורא להם פרימיום, שבא המטופל ואומר: שמעתי שהזן הזה וככה וככה וככה, לא משנה כמה זה עולה אני לוקח.

אמיר ניצן: פחות או יותר ככה הם עובדים.

אמיר ניצן: לבתי המרקחת האלה יש הסכמים עם קופות החולים בהגדרה שלהם לתרופות שהן תרופות מרשם, עדיין אין הסכמי קופות מול בתי מרקחת, יש הסכמי קופות מול חברות קנאביס.

אמיר ניצן: לבתי המרקחת בישראל שמנפקים תרופות מרשם יש חוזים עם קופות החולים, החוזים מגדירים את רמת השירות, את איכות השירות, את התגמול לבית המרקחת והמחיר הוא לא רלוונטי.

אמיר ניצן: למה המחיר הוא לא רלוונטי?

אמיר ניצן: כי כל התרופות במדינת ישראל הן בפיקוח.

אמיר ניצן: זאת אומרת בית מרקחת יכול למכור מתחת למחיר הפיקוח, אם הוא מוכר מעל הוא עובר עבירה על חוק פיקוח על מחירים ולמעשה זה עבירה פלילית.

קריאה: נכון, אז אתה רוכש את התרופות באופן פרטי מול חברות התרופות.

אמיר ניצן: כן, יש מנגנון, בית המרקחת רוכש, החברה משפה את קופת החולים, אם היא הייתה רוכשת ממנו היא הייתה רוכשת בפחות, והקופה משלמת לבית המרקחת את הנגזרת של הדבר הזה.

אמיר ניצן: אין הסכמי קופות עדיין בתחום הקנאביס.

אמיר ניצן: הקופות נכנסו לעולם הזה, הן עושות הסכמי מחירים על מנת להבטיח מחירים למטופלים שלהם עם חברות הקנאביס וחברות הקנאביס עושות הסכמי גב אל גב עם בתי מרקחת מסוימים.

אמיר ניצן: ככה למעשה הן סוגרות את הלופ, הקופות עדיין לא נכנסו לעולם הקנאביס ישירות מול בתי המרקחת.

אמיר ניצן: זה לא כל כך משנה למה כי חברה שעשתה הסכם בקופה התחייבה לרמת מחירים מסוימת, בית המרקחת לא יכול למכור מעבר לרמת המחירים שהיא התחייבה לה.

אמיר ניצן: אז זה באמת לא קריטי בהיבט הזה שצריך לעשות את ההתחשבנות מול הקופה, אפשר לעשות את ההתחשבנות מול החברה והחברה בסופו של דבר מקבלת את התגמול מהקופה.

אמיר ניצן: והיות שהמחירונים מפורסמים.

גבי לסקי: יש שוני במחירים בין בית מרקחת לבית מרקחת?

אמיר ניצן: ודאי שכן.

שרן השכל: כי זה מחיר לא מפוקח.

אמיר ניצן: אבל גם בתרופות רגילות יכול להיות שוני בין בתי מרקחת.

גבי לסקי: אבל יש מקסימום מפוקח.

אמיר ניצן: גם להם יש מקסימום, המקסימום זה מחיר המחירון שמפורסם על ידי היצרן/המפיץ.

גבי לסקי: אבל מפיץ אחר יכול לתת מחיר אחר.

אמיר ניצן: הוא יכול לתת מחיר יותר נמוך, הוא לא יכול לתת מחיר יותר גבוה.

אמיר ניצן: אם הוא קונה את הסחורה וכתוב לו במחירון, בתוך המערכת הממוחשבת, אפשר לראות את זה, שנניח המחיר של עשרה גרם הוא 144 שקלים, הוא לא יכול למכור ב-180, הוא לא יכול לעשות את זה משום שהספק שמספק לו את הסחורה מגדיר לו את המחיר.

אמיר ניצן: אבל הוא יכול למכור בפחות.

גבי לסקי: אבל כל ספק יכול לתת מחיר אחר.

אמיר ניצן: כל ספק נותן את המחירים שלו.

אמיר ניצן: אגב, גם בתרופות זה ככה.

אמיר ניצן: מוצרים של חברת פייזר יכולים להיות במחיר X ואותו מוצר שהוא סימילר, של חברת MSD, החברה קובעת לו מחיר אחר.

שרן השכל: וגם יכול להיות שזה יהיה מסובסד על ידי הקופה וזה לא יהיה מסובסד.

שרן השכל: היה לי מקרה בתל אביב, באחד מבתי המרקחת, הייתי צריכה לקנות כמה כדורים, הרוקח המנפיק אומר לי שזה 700 שקל, אני אומרת לו: מה?

שרן השכל: 700 שקל?

שרן השכל: זה לא מסובסד על ידי הקופה, משהו?

שרן השכל: הוא אומר לי: כן, אבל לא החברה הזאת.

שרן השכל: אם את רוצה את החברה הגנרית אז זה מסובסד, 20 שקלים את צריכה לשלם, אם לא, זה 700 שקלים.

שרן השכל: אז למה לא הצעת לי מהתחלה?

אמיר ניצן: יש עוד סבסוד בתוך הקופה פר הביטוח שלבן אדם יש.

אמיר ניצן: נניח אם את במכבי יש שתי רמות ביטוח, את מקבלת את התרופות שלך בהתאם לרמת הביטוח שלך, קיימים סבסודים בכל מיני חתכים.

שרן השכל: אנחנו יכולים להיכנס לראות את הכספות?

אמיר ניצן: כן.

יבגני סובה: איך אני יודע שיש פה קנאביס?

אמיר ניצן: קודם כל יש פרסום באינטרנט.

יבגני סובה: לא, אבל פה בחוץ.

אמיר ניצן: יש שלט בגודל של שני מטרים על שלושה מטרים.

אמיר ניצן: בית המרקחת הזה הוא בית מרקחת רגיל, גם מבחינת פרסום אסור לפרסם מוצרי בית מרקחת.

אמיר ניצן: יש חוק שמגדיר שאסור לפרסם, לא תרופות ולא מוצרים בבית מרקחת.

יבגני סובה: כלומר אני כצרכן לא יכול לדעת אם יש פה את המוצר?

אמיר ניצן: אתה נכנס לאתר.

אמיר ניצן: כל בתי המרקחת המורשים מפורסמים במשרד הבריאות, אתה נכנס לאינטרנט.

אמיר ניצן: רוב בתי המרקחת מחוברים לחברות, הם מעבירים כל יום את המחירונים שלהם, יש אתרים, את הנכנס פנימה, אתה רואה איזה מלאי יש לו ואיזה זנים יש בכל בית מרקחת ואז אתה בוחר אם אתה רוצה ללכת לבית מרקחת X או לבית מרקחת Y.

קריאה: יש לי שאלה.

קריאה: אני במקרה מטופל קנאביס, בחודש האחרון הייתי אמור לרכוש את המוצרים שלי וכל החברות העלו ב-50 שקלים, אני יכול להוכיח לך.

קריאה: מי מפקח על זה?

אמיר ניצן: אף אחד.

אמיר ניצן: תבין, כשהחברה העלתה ב-50 שקל היא העלתה גם לנו ב-50 שקל.

אמיר ניצן: אנחנו מקבלים מחירון שבועי, יומי, חודשי, החברות מפיצות לבתי המרקחת מחירונים.

קריאה: ככה להעלות ב-25%?

אמיר ניצן: עוד פעם, אני לא יכול להגיד לך מה הסיבה ובאיזה חברות, אני לא מתעסק בזה.

אמיר ניצן: (בהמשך הסיור)

שרן השכל: תסביר לנו, חשוב לנו לדעת, יש לך תרופות קנאביס ויש לך תרופות שהן גם תרופות מסוכנות, כגון אופיאטים, תרופות פסיכיאטריות?

אדי דרייפינגר: נכון.

שרן השכל: איפה אתה שומר את הקנאביס ואיפה אתה שומר את התרופות האופיאטיות?

אדי דרייפינגר: אני אסביר לך.

אדי דרייפינגר: יש כאן למטה כספת בלבד, הכספת הזו מיועדת אך ורק לכל האופיאטים.

שרן השכל: והכול נכנס שם?

אדי דרייפינגר: כן, אין הרבה שם, היא כמעט ריקה, כי התנועה של כל המוצרים האלה זה בדרך כלל בבקשות של בתי חולים וכו' ובדרך כלל מגיעים בשעות כאלה שתמיד כשקורית איזה תאונה או משהו אז זה מה שקורה.

אדי דרייפינגר: כמעט כולם שם הם פגי תוקף שמיועדים להשמדה.

שרן השכל: תודה לאל.

שרן השכל: כאילו צר לי עליכם, אבל תודה לאל.

אדי דרייפינגר: אבל חייבים לקנות, חייבים שיהיה מלאי מינימלי.

שרן השכל: יש הבדל בין הכספת כזו לכספת כזו?

אדי דרייפינגר: לא, כעיקרון הכספת הזו נמצאת 30 שנה כבר.

שרן השכל: אז זה ההבדל היחיד, הדרישה היא לאותה כספת.

אדי דרייפינגר: בעיקרון הכספות, היק"ר בא ועושה את הבדיקות כשמתקינים אותן, המשטרה הייתה כאן, בדקו שהכול מתאים, גם הכספות, הם עשו את כל הבדיקות, אבל כעיקרון הן כולן עומדות בתקן של היק"ר.

גבי לסקי: וזה צריך להיות נפרד רק לענייני קנאביס?

אדי דרייפינגר: נפרד, אי אפשר להכניס שם לשנייה אחת שום דבר, לא מרשים.

אדי דרייפינגר: הכספות, רק אשתי, סלביה הרוקחת, או שאני עוזר לה.

אדי דרייפינגר: אין אף אחד שנוגע בכספות.

אדי דרייפינגר: כדוגמה, זו כספת אחת, יש מוצרים מסודרים, כל אחד פחות או יותר לפי הדרישה.

יבגני סובה: אפשר לצלם את זה?

אדי דרייפינגר: אפשר.

סלביה דרייפינגר: אני יכולה להפריע?

יבגני סובה: יש לקוח עכשיו?

סלביה דרייפינגר: לא, יש לקוח.

יבגני סובה: את יכולה להגיד מה הוא לוקח עכשיו?

יבגני סובה: חבר'ה, יש פה לקוח שבא, נשמע עכשיו בשידור חי.

סלביה דרייפינגר: מתוך המרשם הוא לוקח מרשם חלקי, שזה מה שאנחנו מאפשרים, אני מנסה לעזור לו לבחור מה שנכון לשינה, לכאבים, ליציבות, והוא לקח עכשיו 40 גרם.

יבגני סובה: זה לקוח שאת מכירה אותו?

סלביה דרייפינגר: זו פעם שנייה, אבל בכל זאת אני מנסה כי לא תמיד יש לנו את מה שהוא רוצה.

יבגני סובה: אבל זה רשום במחשב, כל ההפניה רשומה במחשב, אין חשש שהוא פתאום פה בא ומזייף?

סלביה דרייפינגר: הם מביאים מרשם, מביאים תעודות זהות, מביאים רישיון להחזקת קנאביס, זה מרשם נרקוטיקה לכל דבר.

אדי דרייפינגר: לפני דקה היה מישהו שבא ופשוט מאוד המרשם שלו –

סלביה דרייפינגר: הוא הקדים ואי אפשר לתת לו.

אדי דרייפינגר: הוא הקדים ביום אחד והתוכנה לא נותנת לתת לו.

אדי דרייפינגר: אין אפשרות של טעויות פה.

סלביה דרייפינגר: אנחנו שואלים, אם אני לא מכירה אותו, איזה תרופות הוא לוקח.

סלביה דרייפינגר: הרבה פעמים הקנאביס לא מתאים לתרופות שהוא לוקח והרופא לא שם לב.

סלביה דרייפינגר: זה ממש מרשם לכל דבר.

סלביה דרייפינגר: יש בעיות של סוכר, יש בעיות של לחץ דם, יש בעיות של אנטי דיכאוניים שעכשיו זה רץ.

שרן השכל: כל החבילות מסודרות בעשרה גרם?

יבגני סובה: בוא נראה.

יבגני סובה: עכשיו את פותחת חבילה, תראי לנו.

אדי דרייפינגר: כל אחת עשרה גרם, שקול.

אדי דרייפינגר: אף אחד לא פותח את זה, אף אחד לא יכול לנגוע.

קריאה: זה מחולק לעשרה גרם.

קריאה: נגיד אם יש לך מרשם ל-20 גרם בחודש אתה יכול עשרה גרם ב - - -

גבי לסקי: זה גם מעלה עלויות.

גבי לסקי: אם יש לי חבילה של 20 גרם.

יבגני סובה: אז רק תני לנו הסבר קצר מה עכשיו.

סלביה דרייפינגר: שוב, אני צריכה 40 גרם של קנאביס, זה סוג של קנאביס תוצרת הארץ, של חברת פיס נטורלס.

יבגני סובה: הוא בחר בחברה הזאת?

סלביה דרייפינגר: הוא בחר.

יבגני סובה: הוא נתן לך את המוצר הספציפי שהוא רוצה.

סלביה דרייפינגר: אבל תייעצי משהו אחר.

סלביה דרייפינגר: יש דברים שהם יודעים ויש דברים שהם לא יודעים.

יבגני סובה: ומפה את נותנת לו כמה גרם?

סלביה דרייפינגר: חבל שלא הייתם בבוקר, מישהי באה ואומרת שהייתה בהסדרה הישנה והיו נותנים לה מה שהם רוצים ואם היו יוצאים מהמקום ולא בדקו את השקית הם היו צריכים לסבול מה שנתנו להם.

סלביה דרייפינגר: היום זה לא קורה, יש מרשם, יש אסמכתא, יש רופא, אני רוקחת.

יבגני סובה: את נותנת לו 20 גרם?

סלביה דרייפינגר: 40.

יבגני סובה: יש לך משקל ואז את מחזירה את זה?

סלביה דרייפינגר: לא, אין לי משקל.

סלביה דרייפינגר: אני לא מזהמת את המוצר, לא לוקחת בידיים.

אדי דרייפינגר: זה לא כמו באמסטרדם, שאתה בא, בוחר את זה, לוקח את זה והם שוקלים.

יבגני סובה: את פשוט נותנת לו קופסה וזהו, ככה?

סלביה דרייפינגר: כן.

סלביה דרייפינגר: זה עשרה גרם, שקול, מוכן.

יבגני סובה: אבל אם הוא צריך 40 אז זה ארבע קופסאות מן הסתם?

סלביה דרייפינגר: נכון.

סלביה דרייפינגר: אבל הוא נשמר יותר טוב ממה שבשקית.

סלביה דרייפינגר: בשקית הוא קולט את כל הרטיבות של האוויר.

יבגני סובה: כלומר לך כרוקחת אין שום התעסקות עם המוצרים?

יבגני סובה: רק הקופסה.

סלביה דרייפינגר: אין לי את ההתעסקות של לשקול, יש לי את ההתעסקות של ידע ולתת הכוונה נכונה.

יבגני סובה: לא, זה ברור, אבל לא פתיחה, לא סגירה, לא שקילה.

סלביה דרייפינגר: אני לא שוקלת.

שרן השכל: את עברת את הקורס של היק"ר?

סלביה דרייפינגר: כן.

שרן השכל: קורס של שישה חודשים?

סלביה דרייפינגר: משהו כזה, כן.

סלביה דרייפינגר: עם מבחנים שפחדתי מוות.

סלביה דרייפינגר: בגיל שלי להתחיל עם מבחנים.

יבגני סובה: אבל יש תוספת למשכורת?

סלביה דרייפינגר: עדיין לא עבדתי חינם אף פעם, תמיד קיבלתי משכורת.

קסם רוזנבלט: אחרי שעברת את המבחנים יש לך פה עוד רוקחים שעברו את אותם מבחנים?

סלביה דרייפינגר: כרגע אני יחידה כי זה לא עסק של יותר.

שרן השכל: ולכן בעצם רק את מורשית לגעת ולתת?

סלביה דרייפינגר: נכון.

שרן השכל: אם מגיע לקוח ואת במקרה לא נמצאת הם לא יכולים לקבל?

סלביה דרייפינגר: אני סוגרת את בית המרקחת, כי גם תרופות אסור לתת.

סלביה דרייפינגר: אם אני איננה אין בית מרקחת.

אדי דרייפינגר: אלא אם כן יש את הרוקחת השנייה.

סלביה דרייפינגר: אבל אין לה אישור לקנאביס.

קסם רוזנבלט: היא לא עשתה את אותו קורס?

סלביה דרייפינגר: לא.

אדי דרייפינגר: אני אתן לך דוגמה, הבת שלנו גם רוקחת, היא מתעסקת בתעשייה, לא בזה, והיא עשתה את הקורס של הקנאביס, לפני שלושה חודשים היא סיימה.

אדי דרייפינגר: אני לא יכול להביא אותה לכאן שתבוא לעזור, כי אין לה רישיון לעבוד כאן.

סלביה דרייפינגר: לא רק זה, משרד הבריאות עוד לא אישר אותה כרוקחת.

אמיר ניצן: הרישיון מגדיר.

שרן השכל: זה מתוך בחירה שלך או מתוך שמשרד הבריאות לא מאשר?

אמיר ניצן: לא, זה תנאי הרישיון.

אמיר ניצן: את ברישיון מקבלת ספח שאומר איזה עובדים אצלך בעסק יכולים לנגוע בקנאביס.

אמיר ניצן: מחר בבוקר מתחלף עובד, את חייבת לאשר אותו פרטנית לנגוע.

סלביה דרייפינגר: וגם תעודת יושר צריך.

אמיר ניצן: אני כתבתי לכם את זה, זה פרוצדורה, זה לוקח חודשים.

קסם רוזנבלט: זה כבר לא.

קסם רוזנבלט: ממש לפני שבועיים עברנו על ממשק ממוחשב בינינו לבין המשטרה ועכשיו ההליך - - -

אדי דרייפינגר: אני, אפילו שאני הבעל של סלביה, הייתי צריך ללכת למשטרה ולהוציא תעודת יושר.

קסם רוזנבלט: אז עכשיו זירזנו את התהליך הזה.

אמיר ניצן: מבחינת ההכשרות המקצועיות העלות היא לא רלוונטית, א', זה תמיד הוצאה מוכרת, ב', יש מקורות סבסוד ורוקחים כל הזמן לומדים, אז מה זה משנה אם הוא לומד את זה או לומד את זה.

שרן השכל: אז קודם כל מותר להם לעסוק בסמים מסוכנים, אני אומרת שעל זה - - -

קסם רוזנבלט: השאלה באיזה פרק בפקודה הם מוגדרים על פי חוק, אני אבדוק את זה.

שרן השכל: צריך לבטל את זה, זה סתם רגולציה מיותרת.

קסם רוזנבלט: לא מתווכחת איתך.

קסם רוזנבלט: זה גם הפרשנות של החוק אבל זה גם איפה שהקנאביס נמצא בתוך החוק, כי יש ממש הגדרה בחוק שזה כל תו ותו ותו צריך אישור, ניפוק, מחקר, כל דבר.

שרן השכל: צריך לשנות את זה.

אמיר ניצן: על פי החוק כל תנועה בסם מסוכן צריכה להירשם גם ידנית.

אמיר ניצן: הם ממלאים ספרים בגובה כזה, גם כי זה קיים בחוק, משרד המשפטים הסכים לפני שנתיים בערך לשנות את החוק ובמקום שיהיה כתוב בכתב ידו, כי זו הסיבה שכותבים ידנית היום הכול, לעבור לרישום דיגיטלי.

אדי דרייפינגר: אני אראה לכם.

שרן השכל: בואו נראה את הספרים.